رۆماننوسه بكوژه‌كان..له راستیدا تاوانیان كردوه و له رۆمانه‌كانیشیان باسیان كردوه\nتەرمی ئه‌لیزابێس شۆرت کە دووکەرت بووە\nبه‌مدواییه رۆماننوسێكی چینی به ئه‌نجامدانی چوار تاوان تۆمه‌تباركرا، رۆماننوسه‌كه دانی به‌وه‌دانا كه هه‌موو ئه‌و تاوانانه‌ی له رۆمانه‌كه‌ی خۆیدا باس كردوه، ده‌شڵێت ئه‌وكاره‌ی بۆ ئه‌وه كردوه تا مێژووی ئه‌و تاوانه قێزه‌ونانه ته‌واو بكات كه خودی نوسه‌ره‌كان كردویانه و دواتر له رۆمانه‌كانیاندا باسیان كردوه.\nلیۆ یۆنگ بیاو، نوسه‌رێكی چینیه و به‌وه تۆمه‌تبار كراوه كه ساڵی 1995 چوار كه‌سی به‌لێدانی توند تا مردن كوشتوه، به‌ڵام كه خوێنه‌رانی به‌رهه‌می ئه‌و نوسه‌ره ئه‌مه‌یان بیست، ئه‌وه‌نده به هه‌واڵه‌كه سه‌رسام نه‌بون، چونكه لیۆ خۆی له پێشه‌كیی رۆمانێكدا به‌ناوی " The Guilty Secret"، سه‌رنجی بۆ ئه‌وه راكێشاوه كه به‌نیازی رۆمانێكی دیكه‌یه و ناوه‌ڕٍۆكه‌كه‌ی باس له رۆماننوسێكی كچ ده‌كات كه چه‌ند تاوانێكی قێزه‌ونی كردوه و دواتریش له‌ده‌ست دادگا هه‌ڵاتوه، هه‌رچه‌نده بڕیاریدابوو ناوی بینێت "رۆماننوسه جوانه بكوژه‌كه"، به‌ڵام به‌هه‌ر هۆكارێك بێت لیۆ ئه‌و رۆمانه‌ی نه‌نوسی.\nده‌شوترێت دوای ده‌ستگیركردنی، لیۆ به ته‌له‌فزیۆنی چینی راگه‌یاندوه كه هه‌ندێك له رۆمانه‌كانی له‌سه‌ر بنه‌مای ئه‌و تاوانانه نوسیوه كه پێشتر ئه‌نجامی داون، ئاشكراشیكردوه كه قوربانییه‌كان كه‌سوكاری خاوه‌ن ماڵه‌كه‌ی بون كه ته‌مه‌نیان له 13 ساڵ تێنه‌په‌ڕیووه.\nلیۆ-ی چینی یه‌كه‌م رۆماننوس و نوسه‌ر نییه كه ئه‌و جۆره تاوانانه‌ی كردبێت، ئه‌وه‌تا له ساڵی 1991 ریچارد كلینكهامه‌ر، نوسه‌ری هۆڵه‌ندی ژنه‌كه‌ی خۆی كوشت و ئینجا رۆمانێكی خسته‌به‌رده‌م خوێنه‌رانی كه ناوی لێ نا "چوارشممه..رۆژی گۆشتی جنراو Wednesday, Mince Day" و تیایدا ده‌ڵێت: "به‌م حه‌وت رێگه‌یه ژنه‌كه‌ت بكوژه".\nئه‌م پێنج تاوانه‌ی خواره‌وه و ئه‌و شێوازه‌ی له نوسینه‌كاندا پێی گێڕدراوه‌ته‌وه، تێكه‌ڵه‌یه‌كن له ئه‌ده‌ب و خه‌یاڵ، ئه‌وانه‌ی كه هه‌ستیارن باش نییه ناوه‌ڕۆكه‌كه‌ی بخوێننه‌وه:\n1- رۆمانی Black Dahlia گوڵه ره‌شه‌كه\nناوه راسته‌قینه‌كه‌ی ئه‌لیزابێس شۆرت-ه و ته‌مه‌نی له 22 ساڵ تێنه‌په‌ڕی كاتێك جه‌سته شێوێندراوه‌كه‌ی له شوێنێكی چۆڵی لۆس ئه‌نجلس له مانگی كانونی دووه‌می 1947 دۆزرایه‌وه، ته‌رمی ئه‌م كچه له كه‌مه‌ریدا و ناوه‌ڕاستدا بڕدرابوه‌وه، ئه‌مه جگه‌له‌وه‌ی هیچ خوێنی تێدا نه‌مابوو، ته‌نانه‌ت دایكی كه یه‌كه‌مجار ته‌رمه‌كه‌ی بینی وای زانی په‌یكه‌رێكه نه‌ك ته‌رمێكی بێگان.\nرۆژنامه‌كان ناویان له ته‌رمه‌كه نا (گوڵه ره‌شه‌كه) و لێكۆڵنه‌وه‌كانی پۆلیسیش له‌گه‌ڵ 150 تۆمه‌تبار ده‌ستیپێكرد، به‌ڵام كه‌س ده‌ستگیرنه‌كرا، هه‌رچه‌نده نزیكه‌ی 500 دانپێدانان كه‌وته‌ده‌ست پۆلیس، به‌ڵام نه‌توانرا باوه‌ڕ به هیچیان بكرێت.\nئه‌و تاوانه گرێكوێره‌كه‌ی نه‌كرایه‌وه، به‌ڵام له زۆر كتێبدا و فیلمدا كرا به سیناریۆ، له‌وانه "دانپێدانانی باوه‌ڕپێكراو – True Confessions"ی نوسه‌ر جۆن گریگۆری له‌ساڵی 1977، چیرۆكه‌كه به تاوانێكی هاوشێوه‌ی ئه‌لیزابێس ده‌ستپێده‌كات و په‌ره‌ی ده‌سێنێت بۆ چیرۆكی دوو برا كه له ساڵانی 1940 له لۆس ئه‌نجلس ژیاون و دواتر ژیانیان له نادیارییه‌وه بۆ هیوا ده‌گۆڕدرێت.\nبه‌ڵام دیارترین رۆمان هه‌ر رۆمانی " Black Dahlia گوڵه ره‌شه‌كه" بوو كه چیرۆكێكی پۆلیسیه و له‌لایه‌ن جه‌یمس ئیلرۆی له ساڵی 1987 نوسرا، ئه‌مجاره نوسه‌ر به‌پێچه‌وانه‌ی واقعه‌وه له رۆمانه‌كه‌یدا باس له ده‌ستگیركردنی تاوانباره‌كه ده‌كات، هه‌رچه‌نده چیرۆكه‌كانی ناو رۆمانه‌كه باس له ساڵێك پێش له‌دایكبونی ئه‌و نوسه‌ره ده‌كات، به‌ڵام نوسه‌ر رۆمانه‌كه‌ی بۆ دایكی كردوه به دیاری، چونكه دایكی ئه‌ویش له ساڵی 1958 له تاوانێكی قێزه‌وندا له لۆس ئه‌نجلس كوژرا.\n2- تاوانه‌كانی گریت ویرلی - The Great Wyrley Outrages\nنوسه‌ری به‌ناوبانگ، ئارسه‌ر كۆنان دویل له كاتی خۆیدا نامه‌یه‌كی زۆری له هه‌وادارانییه‌وه بۆ هات، هه‌ندێك له نامه‌كان كه‌سایه‌تیی خودی نوسه‌ره‌كه و كه‌سایه‌تییه خه‌یاڵییه‌كه‌ی ناو چیرۆكه‌كه‌یان به‌ناوی شارلۆك هۆڵمز له‌گه‌ڵ یه‌كت تێكه‌ڵ كردبوو.\nله ده‌یه‌ی یه‌كه‌می سه‌ده‌ی 20دا، پارێزه‌رێك به‌ناوی جۆرج ئیدلجی له به‌ندینخانه ئازادكران ئه‌وه‌ش دوای به‌سه‌ربردنی سێ ساڵ له سزای كاره سه‌خته‌كان، دادگا ئه‌و پارێزه‌ره‌ی به‌وه تۆمه‌تبار كردوه كه زیانی سه‌ختی به ئاژه‌ڵ گه‌یاندوه، ئه‌مه جگه‌له ناردنی نامه و په‌یامی قێزه‌ون به‌ناوی كه‌سی نه‌ناسراوه‌وه ماوه‌یه‌كی زۆری خایاند تا ئاشكرابوو.\nپارێزه‌ره‌كه سوربوو له‌سه‌ر ئه‌وه‌ی بێتاوانه و ده‌یوت تۆمه‌تباركردنی په‌یوه‌ندیی به ره‌گه‌زپه‌رستییه‌وه هه‌یه چونكه دایكی به ره‌چه‌ڵه‌ك هندی بوو، بۆیه ده‌یوت پۆلیس سته‌می لێكردوه، ئه‌مه ده‌نگۆیه‌كی زۆری دایه‌وه و له‌وكاته‌دا به تاوانی The Great Wyrley ناسرا ئه‌وه‌ش به‌ناوی ئه‌و گونده‌ی كه تاوانه‌كه‌ی لێكرابوو، ساڵی 2005 جولیان بارنز-ی نوسه‌ری ئینگلیزی ئه‌و روداوه‌ی كرد به رۆمانێكی پۆلیسی به‌ناوی (ئارسه‌ر و جۆرج) و رۆمانه‌كه بۆ خه‌ڵاتی Booker كاندیدكرا و له‌هه‌مانكاتیشدا كرا به شانۆگه‌ری و درامای ته‌له‌فزیۆنی.\n3- دیارنه‌مانی پاولا جین ویڵدن Paula Jean Welden\nله مانگی دیسێمبه‌ری 1946 پاولا كه كچه خوێندكارێكی ته‌مه‌ن 18 ساڵ بوو، له‌وكاته‌ی به دارستانه‌كانی فیرمۆنتدا ده‌ڕۆیشت، دیارنه‌ما و بێسه‌روشوێن بوو، پاولا كچه گه‌وره‌ی یه‌كێك له دیزاینه‌ره‌كان بوو و خوێندكاری قۆناغی دوه‌می كۆلێژی بنینگتن بوو، كچه‌كه دانیوه‌ڕۆیه‌كی سارد به‌بێ هاوڕێ و بێ جانتا بۆ سه‌یران چوبوه ده‌ره‌وه و ته‌نها پاره‌یه‌كی كه‌میش له‌گیرفانیدا بوو.\nبه‌رپرسی پۆلیس له‌سه‌ر دواكه‌وتن و نه‌هاتنه‌وه‌ی پاولا بۆ زانكۆ بانگكرا، لێكۆڵینه‌وه‌كان هه‌ر ده‌مه‌و شتێكیان ده‌وت، جارێك ده‌وترا له‌وانه‌یه كه‌وتبێت، یان توشی نه‌خۆشی له‌بیرچونه‌وه بوبێت یان خۆی كوشتبێت یان كوژرابێت، به‌ڵام هیچ سه‌ره‌داو یان ئاسه‌وار یان ته‌رمێك نه‌دۆزرایه‌وه، له‌ماوه‌ی نێوان 1945 بۆ 1950ش چوار حاڵه‌تی دیارنه‌مانی له‌وجۆره رویاندا.\nئه‌م چیرۆكه نوسه‌رێكی هه‌مان ناوچه‌ی به‌ناوی شیرلی جاكسن راكێشا بۆ نوسینی كتێبێك له ساڵی 1951 و ناوی نا "بكوژ"، مێردی شیریلی له هه‌مان زانكۆی پاولا ده‌یخوێند، ساڵ هات و ساڵ رۆیشت تا له ساڵی 2014 نوسه‌رێك به‌ناوی سوزان سكارف رۆمانێكی به‌ناوی "شیرلی" نوسی سه‌رداوێكی تاوانه‌كه‌ی ساڵی 1946ی ئاشكرا كرد و و تیایدا شیرلیی تۆمه‌تبار كرد به دیاردنه‌مانی پاولا.\n4- قه‌سابه‌كه‌ی پله‌ینفیڵد The Butcher of Plainfield\nئه‌مجاره دوو تاوانه، كوشتن و دزینی ته‌رمه‌كان! شوێن: په‌لینفیڵد- ولایه‌تی ویسكنسن، ساڵی 1957 كه‌سێك به‌ناوی ئیدوارد تیۆدۆر غاین ده‌ستیگركرا و دواجار ساڵی 1984 له نه‌خۆشخانه‌ی ده‌رونی گیانی له‌ده‌ستدا.\nتاوانه‌كانی غاین هه‌ر به مردنی له‌سه‌ر زمان نه‌سڕدرانه‌وه، چونكه ئه‌وكاته‌ی ئه‌م بكوژه دوو ژنی كوشتبوو، دوای ماوه‌یه‌ك له شاردنه‌وه‌یان له‌ژێر خاكدا، ته‌رمه‌كانی ده‌رهێنابوه‌وه و جلی له‌به‌ركردبونه‌وه و وای پیشاندابوو كه دایكی كۆچی دوایی كردوه و ته‌رمه‌كه‌ی كردبوو به دایكی خۆی.\nلێكۆڵه‌ران چه‌ند شتێكی نامۆیان له ماڵه‌كه‌ی غایندا بینی، وه‌ك كه‌لوپه‌ل و جلوبه‌رگ كه هه‌موویان پاشماوه‌ی روفاتی مرۆڤ بوون، دوای دوو ساڵ له ده‌ستگیركردنی، رۆبه‌رت بلۆك، رۆمانێكی ترسێنه‌ری به‌ناوی "ده‌رونه ئاڵۆزه‌كان" نوسی كه زۆر له‌و تاوانه‌ی غاین نزیك بوو، دواتر ئه‌لفرێد هیچهۆك له ساڵی 1960 كردیه سیناریۆی یه‌كێك له به‌ناوبانگترین فیلمه‌كانی، سه‌یره‌كه له‌وه‌دایه كه رۆماننوسه‌كه ئاگای له‌و تاوانانه‌ی غاین نه‌بوو كه ده‌ستی به رۆمانه‌كه‌ی كرد، به‌ڵكو پێش ئه‌وه‌ی كۆتایی به رۆمانه‌كه‌ی بهێنێت ئینجا بیستی كه تاوانێكی له‌و جۆره كراوه.\n5- هاری پاوه‌رز: بكوژی ژنان - Ladykiller Harry Powers\nهاری پاوه‌رز قوربانییه‌كانی له‌و رێكلامانه ده‌دۆزینه‌وه كه خانمی دڵ گه‌رم بون و له‌سه‌ر په‌ڕه‌ی رۆژنامه‌كان وێنه‌یان بلوده‌بوه‌وه، هاری ئه‌و خانمانه‌ی ده‌كرده عاشق و دواجار ده‌یكوشتن و پاره‌كه‌یانی ده‌برد، یه‌كێك له‌و قوربانییانه بێوه‌ژنێك بوو به‌ناوی ئایسته‌ر و هه‌ر سێ منداڵه‌كه‌ی كه خه‌ڵكی ولایه‌تی ئیلینۆی بون، دوای چه‌ند نامه‌یه‌كی گه‌رموگوڕ پاوه‌رز له كۆتایی مانگی حوزه‌یرانی 1931 ئایسته‌ری برده شوێنێك، دواتر هاته‌وه و به منداڵه‌كانی وت كه ده‌یانبات بۆلای دایكیان، به‌ڵام هه‌مویان بێ سه‌روشوێن كرد.\nله مانگی ئابدا ئه‌وكاته‌ی ژنێكی دیكه دیارنه‌ما، پۆلیس ده‌ستی به لێكۆڵینه‌وه كرد و هاتنه ماڵی ئایسته‌ری بێوه‌ژن، له‌وێ چه‌ند نامه‌یه‌كیان دۆزییه‌وه كه هاوكاربوو بۆ ئه‌وه‌ی بچنه ناوچه‌یه‌ك به‌ناوی كوایات دیل بۆسیت كه شوێنی تاوانه‌كه بوو، له‌وێ شوێنه‌واریپێی منداڵی خوێناویان دۆزییه‌وه و پاشان چه‌ند نامه‌یه‌كی دیكه‌شیان ده‌ستكه‌وت كه به‌هه‌مان شێوه پاوه‌رز ده‌یویست خانمانی دیكه به هه‌مان ده‌رد به‌رێت.\nساڵی 1932 پاوه‌رز له‌سێداره درا، به‌ڵام تا ماوه‌یه‌كی زۆر ناوی پاوه‌رز و ئه‌و كوخه‌ی كه خانمانی تێدا ده‌كوشت بوه مشتومڕی شه‌قام له ئه‌مریكا، جاین ئان فیلیپس-ی رۆماننوس له یه‌كه‌م رۆمانیدا باسی له تاوانه‌كانی پاوه‌رز كرد و دواترش له ساڵی 2013 رۆمانێكی دیكه‌ی به‌ناوی كوایات دیل نوسی و به وردی باسی له ناوه‌ڕۆی تاوانه‌كانی پاوه‌رز و كاردانه‌وه‌كانی كرد.\nئه‌م بابه‌ته 21274 جار خوێنراوه‌ته‌وه


مانگێكی دەستكرد بە قەبارەی تاكێك پێڵاو\nمانگێكی دەستكرد بە قەبارەی تاكێك پێڵاو   17/7/2017\nبە پێی ئەو زانیاریانەی بڵاوكراونەتەوە، كەرتی پیشەسازیی دروستكردنی مانگی دەستكرد، كەرتێكی بوژاوە و گەشەسەندووە و ئەو پارەیەی لەو بوارەدا بەگەڕخراوە ساڵانە گەیشتۆتە 260 ملیار دۆلار.\nبە پێی راپۆرتی یەكێتی پیشەسازیی مانگی دەستكرد كە سەرەتای مانگی تەمموز بڵاویكردۆتەوە، كەرتی پیشەسازیی مانگی دەستكرد، بە تایبەتی ئەوانەی تایبەتن بە چاودێریكردنی زەوی، یەكێك لەو كەرتە پیشەسازی و بازرگانییانەی بوژانەوە و گەشەسەندنی زۆر خێرا و فراوانیان بە خۆیانەوە دیوە، ئێستاش ئەو پارەیەی بە شێوەیەكی ساڵانە لەو بوارەدا بەگەڕخراوە، گەیشتۆتە نزیكەی 260 ملیار دۆلاری ئەمریكی.\nبە پێی راپۆرتەكە، ئێستا قەبارەی ئەو مانگە دەستكردانەی دروستدەكرێن و رەوانەی بۆشایی ئاسمان دەكرێن وەك جاران قەبە و گەورە نین، بەڵكو زۆربەی ئەو مانگە دەستكردانەی سوودیان لێوەردەگیرێت بە قەد كارتێكی پێڵاو نابێت. بە شێوەیەكی گشتیش، ژمارەیان بە رێژەی 11% لە چاو ساڵی رابردوودا زیادیان كردووە.\nراپۆرتەكە ئاماژەشی كردووە، 1459 مانگی دەستكرد بە شێوەیەكی بەردەوام بە دەوری زەویدا دەسوڕێنەوە كە تایبەت بە چاودێریكردنی زەوی. قەبارەشیان ئەوەندە بچوكە كە كۆی قورسایی 499 دانەیان تەنها 600 كیلۆ گرامە و ئەركیان تایبەتە بە چاودێریكردنی زەوی لە بوارە جیاجیاكاندا.\nراپۆرتەكە داهاتی گشتی مانگە دەستكردەكانی لە ساڵی 2016 دا بڵاوكردۆتەوە بە مانگە دەستكردەكانی چاودێری زەوی و ئاسمان تا دەگاتە مانگە دەستكردەكانی بواری مۆبایل و پەیوەندی و گواستنەوەی تەلەفزیۆنی كە هەموویان پێكەوە بە بڕی 127 ملیار دۆلار قازانجیان بەدەستهێناوە، ئەو ژمارەیەش دەیسەلمێنیت بواری مانگی دەستكرد لە ئەمڕۆی جیهاندا گەورەترین بواری پیشەسازیی دیاریكراوە.


مامۆستا كەریم كابان و تەمەن\n18/11/2019 10:29 AM\nمنداڵ بووم لە ساڵەكانی حەفتادا، كە گوێم لە دەنگی مامۆستا كەریم كابان دەبوو، هەستم ئەكرد ئەم دەنگە جاویدە لەگەڵا خۆیدا پەلێكشم دەكات بۆ ناو نەوا و سەدا و ئاوازێك كە هەستی خودی منداڵانەی خۆشم نەیدەتوانی گوزارشت لەو دەنگە ئارام بەخشە بكات، تەنها ئەوە بوو وەك منداڵێك كە پێم دەنایە ناو نەوجەوانییەوە ئەم دەنگە لەگەڵا خۆیدا بەرەو خەون و خەیاڵێكی ئەفسوناوی ئەیبردم، ئەوەی كە بە منداڵی هەرگیز بە خەیاڵمدا نەهاتووە و بیرم لێنەكردۆتەوە ئەوە بوو كە مامۆستا كەریم كابان رۆژێك لە رۆژان شیعرێكی من بكاتە گۆرانی و ئەو شیعرەش نمایشی تەمەنی خودی مامۆستا بێت. من نامەوێ بە زمانێكی شیعری بدوێم بۆیە زۆر بە سادە و سانایی دەڵێم: تەمەن قوفڵی گۆرانییەكانی مامۆستا كەریم كابانە لە رووی ئاواز و موزیك و وتن و شیعرەوە.\nدیارە هەموو كەسێكی ئەدەبی و هونەری و سیاسی دوو تەمەنی هەیە، تەمەنێك لە ژیانی ئاسایی خۆی، تەمەنێكیش لە تەمەنی هونەری. واتە ئەبێت بڵێیت تەمەنی هونەری مامۆستا كەریم كابان لە كەیەوە دەستی پێكردووەو لە كوێدا دەگاتە پایان .\nلە سەرەتای نەوەدەكاندا من شیعری تەمەنم نووسیبوو دواتر لەگەڵا چەند شیعرێكی تر دامە هاوڕێم زانای مەحمود هەژار دیارە ئەویش ئاوازی بۆ دانا و دواتر وەك گۆرانییەك بۆ مامۆستا كەریم كابانی سازكرد.\nمن لێرەوە ئەتوانم بڵێم كە تەمەنی ئەدەبی و هونەری من و زاناش پەیوەست بوو بەو گۆرانییەوە. دوای تۆماركردنی گۆرانی تەمەن و ئێمە وەك كۆمەلێك گەنج زیاتر لە میهر و خۆشەویستی كاك كەریم كابان نزیك دەبووینەوە و ئەویش زیاتر و باشتر خۆشەویستی خۆی بۆ دەردەبڕین .\nرۆژێك ئەم دوو دێڕە شیعرەم بۆ كاك كەریم كابان خوێندەوە\nتۆ كچێكی بەهاری بوویت ، منیش كوڕی گەڵاڕێزان\nخۆ ئەتزانی كە گوڵا نابێت بەهاودەمی وەرزی خەزان\nدیارە ئەویش زۆری پێخۆش بوو، وتی ئەو هۆنراوەیەم بۆ بنووسە تا خۆم ئاوازی بۆ دابنێم و بیكەمە گۆرانییەك، ئەوەبوو پاش چەند رۆژێك شیعرەكەم بۆ برد و ئەویش ئاوازی بۆ دانا، بەڵام بەداخەوە لەو كاتەوە باری تەندروستی مامۆستا رێگەی نەدا تا تۆماری بكات هەتا ئەو گۆرانییەش ببێتە شاكارێكی تر لە شاكارە نەمرەكانی مامۆستا كەریم كابان.\nهەڵبەتە من لێرەدا تەنها زوومی وتەكانم لەسەر دوو ساتی جیاوازی ئەو هونەرمەندە گەورەیەدا بووە، ئەگەر بكرێت خۆێندنەوەیەكی دروست بۆ سەرجەم لایەنەكانی ئەم ئەم كەڵە هونەرمەندە بكرێت دەبێت كەسانی پسپۆڕ لە بوارەكانی موزیك و مێژوو و ئەدەبی بە شیكردنەوەیەكی ورد و درشت لەسەر مامۆستا كەریم بدوێن و سەردەم و پێناسەی لە رۆژی دەستپێكردنییەوە شیبكەنەوە تا ئەم ساتەی كە بۆتە ناسنامەی شاری سلێمانی، ئەگەر كەسێك هاتبێتە سلێمانی ناكرێت بەرزی و گەورەیی ئەم هونەرمەندەی سلێمانی نەبینێت ئەگەر غەریبەش بێت.\nكابان دەنگێكە لەگەڵا بارانی بەهاردا ئەودێت و بەشنەی پاییز ئەمانلاوێنێت و بە نەسیمی بەیانیان بێدارمان ئەكاتەوە، تەمەنی ئەم داهێنەرە كورتی تەمەنمان نیشان دەدات و بە فلاش باك دەمنباتەوە بۆ سەردەمی پەپوولەكان خۆزگەی ئەم پیاوە خۆزگەیەكە كە لەمنداڵیدا پێكەنینمان بەخەم هاتووە و لەناو گریانمانا زەردەخەنەیەك هاتۆتە گۆ. تەمەنی ئەم كەڵە هونەرمەندە نامەیەكی پێیە ئەو نامەیە ئەوەمان پێدەلێت كە لەتەمەنی منداڵی كەریم كابانەوە سەدان و هەزاران هاوتەمەنی كەریم كابان لەم شارەدا ژیاون و گەورە بوون، بەڵام تەنها ئەم پیاوە بەهرەمەندە توانی تەمەنی خۆی لەسەر شەپۆلی دڵی هەموو تاكێكی ئەم كوردستانە بنووسێتەوە.\nتێبینی ئەم بابەتە نووسینێكی شاعیر ئەحمەد محەمەدە، كاتی خۆی لە پاشكۆی خەنەبەندان بڵاوبووەتەوە، كە پاشكۆیەكی رۆژنامەی كوردستانی نوێ بوو، رێزلێنانێك بوو لە مامۆستا كەریم كابان.


06:20 - 06/06/2022\nئایا توركیا دوای ئه‌مریكا تۆڵه له كورد ده‌كاته‌وه؟\nتوركیا به سیاسه‌تی نكوڵكاریی و له‌شكركێشی بۆ سه‌ر هه‌رێمی كوردستان نه‌وه‌ستاوه، له فیلم و دراماكانیشدا كار له‌سه‌ر كه‌لتوری كوردی ده‌كات، له تازه‌ترین دراماشدا به زمانێكی ئاست نزم قسه له‌سه‌ر هه‌رێمی كوردستان و حكومڕانیه‌كه‌ی ده‌كات.\nزنجیرە درامای گورگی تەنیا، لەلایەن گروپی کۆمپانیاکانی تورکواز میدیا کە نزیکە لە حکومەتی تورکیاوە، بەرهەمهێنراوه، مانگی یه‌كی ئه‌مساڵ، یەکەم ئەڵقەی لە کەناڵی atvی تورکیا پەخش کرا، له ئه‌ڵقه‌ی 19دا سوكایه‌تی به هه‌رێمی كوردستان ده‌كات.\nلە ئەڵقهكه‌دا باسی دادگایەکی هەرێم دەکات کە تێیدا وێنەی مەسعود بارزانی و جامانه‌ی سوور و ئاڵای کوردستان دەردەکەوێت، تێیدا توركێك تۆمەتبارە بە کاری سیخوڕی، کوشتن و کاری مافیایی، نیازی دڵی توركیا به‌رامبه‌ر هه‌رێم نیشانده‌دات.\nپیاوه توركه‌كه له دادگایه‌كه‌دا به‌ڕوون و راشكاوی ئه‌م قسانه ده‌كات\n*موسڵ و کەرکوک موڵکی ئێمەیە.\n*گەورەترین شەقامی هەولێر کە بە ناوی سوڵتان موزەفەرە هی تورکمانەکانە.\n*من ئیعتیراف بە حکومەتی باکووری عێراق ناکەم، حساب بۆ ئەو دادگایە ناکەم ئەگەر دادگای بکەم دەبێ لە دادگای تورکیا یان عێراق دادگای بکرێم.\n*ئێوە هیچ نین ئەو ئەمریکایە کە لێرەیە پشتیوانیتان دەکات رۆژێک دێ ئەمریکا دەروات ئێوەش حەق و حسابی خۆتان لەگەڵ دەکرێ لە سەر ئەو زوڵم و ستەمانەی لە تورکمان و سریان و کلد نەتەوەکانی دیکەتان کردووە.\n*ئێوە داشی دامەی ئەمریکان هەر رۆژێک ئیشییان پێتان نەما لادەبردرێن و فرێدەدرێن.\nحیواری ناو دراماكه نابێت هه‌روا به سانایی سه‌یر بكرێت و دیوی پشته‌وه‌ی نه‌خوێنرێته‌وه.\nیه‌كه‌م: ئه‌م درامایه له كه‌ناڵێكی سه‌ر به حكومه‌ت په‌خشده‌كرێت، كه‌واته ده‌بێت وه‌ك په‌یامی پارتی دادوگه‌شه‌پێدانی فه‌رمانڕه‌وا حسابی بۆ بكرێت.\nدووه‌م: ئه‌وه‌ی كه ده‌وترێت موسڵ و كه‌ركوك هی توركن، دووپاكردنه‌وه‌ی ئه‌و راستیه كه توركیای ئیستا چاوی له‌و دوو شاره‌یه و هه‌وڵی زیندوكردنه‌وه‌ی میساقی میللی خۆی ده‌دات.\nسێیه‌م: كاتێك باس له شه‌قامی سوڵتان موزه‌فه‌ر له هه‌ولێر ده‌كرێت، ئاماژه‌یه بۆ ئه‌وه‌ی هه‌ولێریش ده‌بێت له‌ژێر هه‌یمه‌ن و ده‌سه‌ڵاتی توركیادا بێت و چونكه مێژووه‌كه‌ی هی ئه‌وانه.\nچواره‌م: له دراماكه‌دا دان به‌هه‌رێمی كوردستاندا نانرێت، ئه‌مه‌ش ئه‌و سیاسه‌ته‌یه توركیا په‌یڕه‌وی ده‌كات، چونكه تائێستاش حكومه‌تی توركیا ئاماده‌نیه له خاكه‌كه‌یدا رێگه به كردنه‌وه‌ی نوێنه‌رایه‌تی هه‌رێمی كوردستان وه‌كو قه‌واره‌یه‌كی سه‌ربه‌خۆ بدات.\nپێنجه‌م: كه باس له په‌یوه‌ندی نێوان كورد و ئه‌مریكا ده‌كرێت، ئاماژه‌یه بۆ ئه‌وه‌ی توركیا به‌م په‌یوه‌ندییه مورتاح نیه و خۆی بۆ ئه‌و كاته هه‌ڵگرتووه كه ئه‌مریكا لێره بڕوات و ئه‌ویش نیازه‌كانی خۆی به‌دیبهێنێت.\nشه‌شه‌م: ئه‌م درامایه به‌ڵگه‌یه له‌سه‌ر ئه‌وه‌ی لای حكومه‌تی توركیا، ته‌نانه‌ت حكومه‌تی به‌غدا و پێكهاته‌كانی شیعه و سوننه‌كانیش، له كورد و حكومه‌ته‌كه‌ی باشتر و په‌سه‌ندترن.\nسینه‌ما و نه‌رمه هێز\nزیاتر له هه‌شتا ساڵه دەوڵەتە زلهێزەکان خه‌ریكی ئاڕاستە‌كردنی فیلم و سینه‌مان بۆ خزمه‌تی سیاسه‌ت و ئایدۆلۆجیای خۆیان، چه‌مكی نه‌رمه‌هێز له ناوه‌نده‌كانی ئه‌كادیمی و میللیشدا زیاتر بره‌وی پێدرا و فیلم و سینه‌ما بوون به ئامڕازێكی دیار و ڕوویه‌كی سه‌رنجڕاكێشی ئه‌م هێزه.\nله نه‌رمه هێزدا هه‌ندێك په‌یام و ئامانج له رێی فیلم و دراماوه ده‌نێردرێن، له چه‌ند ساڵی رابردوودا توركیا به‌رامبه‌ر كورد ئه‌م ته‌كنیكه‌ی به‌كارهێناوه، له زۆربەی ئەو دراماو فیلمه‌كانیاندا کوردو كه‌لتوره‌كه‌ی وائیستاش سیاسه‌ت و حكومڕانیه‌كه‌ی سوك ده‌كرێت.\nله زۆربه‌ی ئه‌و فیلمانه‌شدا كه تایبه‌تن به كورد، ناونیشانەکانیان گورگێکی پێوەیە، وەکو دۆڵی گورگان، تۆڵەی گورگ، نیشتمانی گورگ، تازەترینیان درامای گورگە تەنیاکەیە، ئه‌وه‌ش په‌یوه‌ندی به‌وه‌وه هه‌یه به‌و ئه‌فسانه‌یه‌وه كه تورک ڕەچەڵەکی خۆیان دەبەنەوە سەر دایەگورگ.


بان کی مون سه‌ردانی سۆماڵ ده‌کات\nی مانگی دوازده ٠٩, ٢٠١١\nبان کی مونی سکرتێری گشتی نه‌ته‌وه یه‌کگرتووه‌کان ده‌ڵێت نه‌ته‌وه یه‌کگرتووه‌کان له مانگی داهاتوودا ئۆفیسی خۆی ده‌گوێزێته‌وه مه‌قا‌دیشۆی پایته‌خت.\nئه‌مڕۆ هه‌ینی بان کی مون یه‌که‌م سه‌ردانی بۆ سۆماڵ کرد و ئه‌م سه‌ردانه‌ش له ساڵی 1993 وه یه‌که‌مین سه‌ردانی سکرتێری گشتی نه‌ته‌وه یه‌کگرتووه‌کانه بۆ ئه‌و وڵاته، واته دوو ساڵ دوای ئه‌وه‌ی حکومه‌تی سۆماڵ له ساڵی 1995 دا هه‌ره‌سی هێنا.\nبان کی مونی گوتی هاتنم بۆ سۆماڵ مایه‌ی سه‌ربرزیه و هه‌روه‌ها بۆ ئه‌وه‌یه که هاوسۆزی خۆم بۆ هاوڵاتیانی سۆماڵ پیشان بده‌م.\nدوای کۆبوونه‌وه‌ی له‌گه‌ڵ رابه‌رانی سۆماڵی، له‌وانه شێخ شه‌ریف شێخ ئه‌حمه‌دی سه‌رۆکی وڵات ، بان کی مون رایگه‌یاند و گوتی که رێکخراوی نه‌ته‌وه یه‌کگرتووه‌کان ئۆفیسی خۆی، ئه‌وه‌ی هه‌نوکه له وڵاتی کینیایه له مانگی یه‌کی ساڵی ئاینده‌دا ده‌گوێزێته‌وه بۆ مه‌قادیشۆی پایته‌ختی سۆماڵ.\nئه‌وه‌ی جێی ئاماژه‌یه ئه‌م سه‌ردانه‌ی سکرتێری گشتی نه‌ته‌وه یه‌کگرتووه‌کان بۆ سۆماڵ نیشانه‌ی ئه‌وه‌یه که سۆماڵ وا پێڕره‌وی به خۆیه‌وه ده‌بینێت، له‌و ده‌مه‌ی گروپی میلیتانه‌کانی ئه‌لشه‌باب ده‌سه‌ڵاتیان له ناوچه‌که‌دا له ده‌ست ده‌ده‌ن.\nهاوکات بان کی مون ستایشی ئه‌رک و کاری هێزه‌کانی یه‌کێتی ئه‌فریقای له سۆماڵدا کرد، واته ئه‌و هێزانه‌ی که چه‌کدارانی شه‌بابی ئیسلامی ناچار ده‌که‌ن له مه‌قادیشۆی پایته‌خت پاشه کشێ بکه‌ن.\nئه‌وه‌ی شایانی باسه له دره‌نگانێکی مانگی رابردووه‌وه، 15 هێرشی بۆمبی له مه‌قا‌دیشۆی پایته‌خت ئه‌نجامدراوه و حکومه‌تی سۆماڵی ئۆباڵی ده‌خاته ئه‌ستۆی چه‌کدارانی گروپی شه‌بابی ئیسلامی.


ھێلێن کێلەر - ویکیپیدیا، ئینسایکڵۆپیدیای ئازاد\nھێلێن ئادامز کلێر (٢٧ی حوزەیرانی ١٨٨٠-١ی حوزەیرانی ١٩٦٨) نووسەر، چالاکی سیاسی و یەکەمی کەسی کەڕ و کوێری ئامریکایی بوو کە توانی بڕوانامەی باچلۆر لە ھونردا بە دەست بھێنێت. ھێلێن کلێر بە ھۆی ئەوەی کە ھاوکات ھەم کوێر و ھەم کەڕ بوو لەگەڵ دژواریەکی زۆر بۆ فێربوون ڕووبەڕوو دەبووەوە؛ بەڵام لە تەمەنی حەوت ساڵدا مامۆستاکەی بە شێوازگەلێکی تایبەت توانی ھێلێن فێری قسە کردن بکات.لەساڵی ٢٠٠٥ لە فیلمێکی بۆلیوود دا بەناوی ڕەش (Black) فیلمێک لەسەر ژیانی هێلێن کێلەر وەشێنرا ئەو فیلمە لەسەرەتای ژیانی هێلێن تاکوو کۆتایی هێنان بە خوێندنی باسدەکات و ئەکتەری هیندی ڕانی موکرجینی ڕۆڵی هێلین کێلەری تێدا بینی.\n٢٧ی حوزەیرانی ١٨٨٠\n١ی حوزەیرانی ١٩٦٨\nنووسەر ، چالاکوانی سیاسی ، مامۆستا\nھێلێن کێلەرلە ٢٧ یۆنیۆی ساڵی ١٨٨٠ لەویلایەتی ئالابامای ویلایەتەیەکگرتوەکانی ئەمریکا لەدایک بووە، موحازەرەی وتۆتەوە و ئەدیب و چالاکوانێکی ئەمریکی بووە، بەیەکێک لە نیشانەکانی بڕوابەخۆبونی مرۆڤایەتی دەژمێردرێت، چونکە سەرەڕای چالاکیەکانی بیستن و بینینی لە دەستدابوو، بەڵام توانیوێتی بەسەر کەڕی و گۆێری خۆیدا زاڵ بێت ھەر بۆیە نازناوی موعجیزەی مرۆڤایەتیان لێناوە.\nخاتوو ھێلێن کاتێک لەدایک بووە چاوی بینیوێتی و گۆێیشی کەڕ نەبووە، بەڵام کاتێک تەمەنی گەیشتۆتە ١٩ مانگان دووچاری نەخۆشیەک بۆتەوە و بۆتە ھۆی کەڕ بون و کوێربوونی، سەرەڕای کەڕ بوون و کۆێربوونی توانیوێتی بڕوانامەی زمانی ئینگلیزی بەدەستبھێنێت، پاشان ئان سۆلیڤانی ھەڵبژارد وەکو مامۆستای خۆی و ئەویش دوای ئەوەی داوای یارمەتی لەماڵ باوکی کردووە بردوێتی بۆ شوێنێکی دوور لەماڵی خۆیان و لەڕێگای ناو لەپێوە فێری ئەوەی کردووە ھەست بەشتەکان بکات، دوای تێپەڕبوونی ساڵێک ٩٠٠ ووشە فێربووە و زانستی ڕوەکەکانی خوێندووە.\nخاتوو ھێلێن کاتێک تەمەنی گەیشتۆتە ١٠ ساڵان بەتەواوەتی توانیوێتی ئەو پیتانە بخوێنێتەوە کە تایبەتە بە کەڕ و کوێرەکان، ساڵی ١٨٩١ داوای لە مامۆستاکەی کرد فێری قسەکردنی بکات ئەویش لە ڕێگای دەستھێنان بەقوڕگ و لێوی قسەکەر و نوسینی پیتەکان لەناو لەپی فێری قسەکردنی کرد، ھێلێنیش نەک بەتەنھا بەزمانی ئینگلیزی بەڵکو بەزمانەکانی ئەڵمانی و لاتینی و فەرەنسی و یۆنانی توانیوێتی شت بخۆێنێتەوە.\nخاتوو ھێلێن کۆڵی نەدا و لەدوای چەند ساڵ ماندوبون و ھەوڵدان توانی بەباشی قسەبکات و بنوسێت و خاوەن دەست و خەتێکی جوان و ڕێک و پێک بووە، ساڵی ١٩٠٤ لە تەمەنی ٢٤ ساڵیدا بڕوانامەی بەکالۆریۆسی لە زانست و فەلسەفە بەدەستھێناوە و ناوبانگی دەرکردووە و داوای لێکراوە موحازەرە بڵێتەوە و لەگۆڤار و ڕۆژنامەکاندا ووتار بنوسێت، ھەروەھا فێری چنین و دوورمان و مەلەکردن و سواری ئەسپیش بووە، پاشان بڕوانامەی دکتۆرای لە زانست و لەفەلسەفە بەدەستھێناوە، دواتر بۆتە نووسەرێکی بەناوبانگی جیھانی، ساڵی ١٩١٥ ڕێکخراوی ھێلێن کیلەری نێودەوڵەتی دامەزراندووە و نزیکەی ١٨ کتێبی بڵاوکردۆتەوە و کتێبەکانی بۆ ٥٠ زمان وەرگێڕدراون.\nلەیەکێک لەووتە بەناوبانگەکانی دەڵێت: (( کاتێک کە دەرگایەکی خۆشیمان لێ دادەخرێت دەرگایەکی ترمان بۆ دەکرێتەوە، بەڵام ئێمە ھەر چاومان لەسەر دەرگا داخراوەکانە ھەر بۆیە درک بەو دەرگایانە ناکەین کە بۆمان کراوەتەوە))\nخاتوو ھێلێن کێلەر لە ١ یۆنیۆی ساڵی ١٩٦٨ لە تەمەنی ٨٨ ساڵیدا کۆچی دوایی کردووە.\n^ "وەشانی ئەرشیڤکراو". Archived from the original on ٧ی حوزەیرانی ٢٠٠٧. Retrieved ٢٢ی کانوونی دووەمی ٢٠٠٩. Check date values in: |accessdate=, |archivedate= (help)\nوەرگیراو لە «https://ckb.wikipedia.org/w/index.php?title=ھێلێن_کێلەر&oldid=675576»


یاریده‌ده‌ری سه‌رۆكی حكومه‌تی هه‌رێم بۆ کاروبارى دارایی هۆکارەکانى بەردەوامى لێبڕینى موچەى دیاریکرد، سەرەڕاى بەرزبوونەوەى داهاتى فرۆشى نەوت.\nڕێباز حه‌ملان لە چاوپێکەوتنێکدا لەگەڵ تەلەفزیۆنى سەر بە سەرۆکى حکومەت لەبارەى بڕینى موچە سەرەڕاى زیادبوونى داهات (24ی ئایاری 2021) وتى، "داهاتی هه‌رێم به‌راورد به رابردوو له دۆخێكی باشتردایه، به‌ڵام له‌گه‌ڵ به‌رزبوونه‌وه‌ی نرخی نه‌وت هاوكێشه‌یه‌ك هه‌یه، پێویسته بۆ هاووڵاتیانی كوردستان روونی بكه‌ینه‌وه".\nڕوونیشیکردەوە، "ئه‌و كۆمپانیایانه‌ی قه‌رزیان لای حكومه‌تە، تا چه‌ند نرخی نه‌وت به‌رزده‌بێته‌وه، رێژه‌یه‌كی زیاتر له قه‌رزه‌كه داوا ده‌كه‌ن، ئه‌وان به پێی سیسته‌می بانكی قه‌رزه‌كانیان دەبەن پێش ئەوەى پارەکە بگەڕێتەوە هەرێم راستەوخۆ بەپێی سیستمى بانکى دەیبەن".\nحەملان باسى لەوەشکرد، خه‌رجییه‌كانی حكومه‌ت ته‌نیا مووچه نییه، حكومه‌ت خه‌رجییه‌كی زۆری له‌سه‌ر شانه، له ڕووی دابینكردنی خزمه‌تگوزاری فه‌رمانگه‌كان، نه‌خۆشخانه‌كان، فڕۆكه‌خانه‌كان، پاككردنه‌وه‌ی شار و شارۆچكه‌كان، دابینكردنی پێداویستییه‌كانی رووبه‌ڕووبوونه‌وه‌ی كۆرۆنا.\nدەشڵێت، له‌سه‌رووی هه‌موویانه‌وه، كڕینی كاره‌بایه كه خه‌رجییه‌كی زۆره له‌سه‌ر حكومه‌تی هه‌رێم، بۆیه ئه‌گه‌ر داهاته‌كه‌ش زیادی كردبێت، خه‌رجییه‌كانیش زیادیان كردووه.\n"حكومه‌تی هه‌رێم، حكومه‌تێكی یه‌ك لایه‌ن نییه، حكومه‌تێكی هاوپه‌یمانییه، پارتی و یه‌كێتی و گۆڕان و سۆسیالیست پێكهێنه‌ری سه‌ره‌كی حكومه‌تی هه‌رێمی كوردستانن، هه‌موو لایه‌نه‌كانی ئه‌م حكومه‌ته ورده‌كاری داهات و خه‌رجییه‌كان ده‌زانن".\nلەبارەى پشکى هەرێم لەبەغدا، رێباز حەملان رایگەیاند، هه‌رێم ئاماده‌ی هه‌موو پابه‌ندییه‌كانیه‌تی و هه‌موو داتا و ژماره‌یه‌كی خستووه‌ته به‌رده‌ست، به‌ڵام حكومه‌تی فیدراڵی تا ئێستا یاسای بودجه‌ی جێبه‌جێنه‌كردووه، كه ده‌بووایه له سه‌ره‌تای ئه‌م مانگه‌وه جێه‌جێ بكرێت.\nروونیشكرده‌وه، حكومه‌تی هه‌رێمی كوردستان ئه‌و نه‌وته‌ی ده‌یفرۆشێت له رێگه‌ی بۆری نه‌وته‌وه ده‌چێته به‌نده‌ری جیهان، كۆمپانیای سۆمۆ ئاگاداری هه‌موو ورده‌كاییه‌كانه، ده‌زانێت بڕه‌كه‌ی چه‌ند و به چه‌ندیش ده‌فرۆشرێت.\nسه‌باره‌ت به داهاته نانه‌وتییه‌كان، رێباز حەملان وتى هه‌موو ژماره‌كانیان خراوه‌ته به‌رده‌م، بۆ ده‌روازه سنوورییه‌كانیش حكومه‌تی عێراق پاسه‌وانی سنووری هه‌یه و نوێنه‌ری هه‌یه، كازمیش كه سه‌ردانی ده‌روازه سنوورییه‌كانی كردووه، هه‌موو دۆسیه‌كانی خراوه‌ته به‌رده‌ست له‌وه‌ش گرنگتر، چاودێری دارایی عێراق و چاودێری حكومه‌تی هه‌رێمی كوردستان راسپێدراون، چاودێری جێبه‌جێكردنی بودجه بكه‌ن و هه‌موو داتاكانیشیان ده‌خرێته به‌رده‌ست.\nرێباز حه‌ملان ئاشكراشیكرد، پڕۆژه‌یاسای بودجه‌ی هه‌رێم پشت به یاسای بودجه‌ی فیدراڵی ده‌به‌ستێت، به‌ڵام دواكه‌وتنه‌كه هه‌ر له‌به‌ر ئه‌وه نییه، به‌ڵكو له‌به‌ر ئه‌و ژماره زۆره‌یه، كه كورتهێنان درووستی ده‌كات، كه نزیكه‌ی 30% ده‌بێت، هه‌رێم ناتوانێت ئه‌و كورتهێنانه پڕ بكاته‌وه، بۆیه پێداچوونه‌وه به پڕۆژه‌یاساكه كراوه.


پێنج جۆری ڤیتامین گەر کەمبێت قژت هەڵدەوەرێت، دواتر گلەیی مەکە - خێــــزانەکەم\nسەرەکی / تەندرووستی / پێنج جۆری ڤیتامین گەر کەمبێت قژت هەڵدەوەرێت، دواتر گلەیی مەکە\nپێنج جۆری ڤیتامین گەر کەمبێت قژت هەڵدەوەرێت، دواتر گلەیی مەکە\nحوزه‌یران 8, 2018\tتەندرووستی 868 بینین\n٧ ڕێگایی جیاواز و بەسوود بۆ سپیکردنەوەی ددان\nبەم رێگایانە گۆشتی باش و خراپ بناسەرەوە\nهێڵە سپییەکانی جەستە هۆکاری درووست بونیان چییە و چۆن لادەبرێن؟\nخانمان بە گشتی گرنگیەکی زۆر بە قژیان دەدن و بە بەشێکی گرنگی جەستەیان دادەنێن، هەر بۆیە زۆرێک لە ماسکە سروشتیەکان بەکار دەهێنن بۆ پەیدا کردنی ئەو مادە خۆراکیانەی ڕۆژانە بەهۆی گۆرانی کەش و هەوا و بەکار هێنانی بەرهەمە جوانکاریەکانەوە لەدەستی دەدات ، لەم بابەتەدا بزانە بە پێی کێشەی قژت چ ڤیتامینێکت پێوەستە تاوەکو ماسکە سروشتیەکەت بە شارەزای هەڵبژێریت؟\n– زینک (تۆتیا) : کەمی زینک دەبێتە هۆی لاواز بونی پێستی سەر و هەڵوەرینی کە پێی دەوترێت کڕێش .\n– ڤیتامین A : ئەم ڤیتامینە سەرچاوەی بەرهەم هێنانی پرۆتینە لە جەستەدا ، بە نەبونی وشکی و تێکشکانی قژت ڕودەدات .\n– ڤیتامین B7 (بیوتین) : کەمی ئەم ڤیتامینە دەبێتە هۆی کرانەوەی کونیلەکانی پێست کە دەبێتە هۆی ڕوتانەوەی قژ .\n– ڤیتامین B : بەهۆی کەمی ڕێژەی ڤیتامین B2 ، B6 ، ڕێژەی دەردانی چەوری زیاد دەبێت ، قژت چەور دەردەکەوێت و ناچار دەبیت ڕۆژانە بیشۆیت، بۆ چارەسەر کردنی ئەو مادە خۆراکیانە بەکار بهێنە کە ڤیتامین B تێدایە .\n– ڤیتامین B12: کەمی ئەم ڤیتامینە لە جەستەدا دەبێتە هۆی کەم بونەوەی ڕێژەی خرۆکە سورەکانی خوێن ، کە ئۆکسجین بە جەستەدا بڵاو دەکاتەوە ، هەروەها دەبێتە هۆی دەرکەوتنی تاڵی سپی لە قژدا ، بۆ چارەسەر کردنی ئەو خۆراکانە بخۆ کە ئەم ڤیتامینەی تێدایە ، وەک گۆشتی سور، ماسی ، هێلکە ، پەتاتە ، قارچک ، سێو ، مۆز .\nبابەتی دواتر ٩ جۆر ئازاری جەستە کە نابێت پشتگوێی بخەیت چونکە مەترسیدارە\nبابەتی پێشتر خەوتن لەگەڵ ھاوسەرەکەت لە ڕیگای کۆمەوە درووستە ؟ ھەندێک دەڵێن بەڵێ\nهەندێک رێنمایی بۆ پاراستنی تەندروستی ددانەکانت\nددانەکانت پێویستیان بە خزمەت و پاراستن هەیە، بۆ ئەوەی تەندروستیەکی باشی هەبێت و سپی و …


سەرۆک وەزیرەکێ نوو بۆ لوبنانێ هاتە دیارکرن\nشێخ جەعفەر: دگەل دروستکرنا جڤاتەکێینە بۆ حزبان\nجێگرێ سەرۆکێ هەرێمێ ڕاگەهاند، وی پێباشە بۆ چارەسەریا وان ئاریشەیێن ناڤخۆی، ئالیێن سیاسی بخۆ جڤاتەکی دروست بکەن، لێ ب یاسایێ بهێتە ڕێکخستن.\nجەعفەر شێخ مستەفا ئەندامێ سەرکرداتیا مەکتەبا سیاسیا یەکێتیێ کو دوهی فەرمانا دەستبکاربوونێ وەک جیگری سەرۆکێ هەرێمێ بۆ دەرچوو، د هەڤدیتنەکێ دا دگەل دەنگێ ئەمریکا دیارکر، "ئەگەر جڤاتەک هەبیت بۆ چارەسەرکرنا ئاریشەیێن ناڤخۆ و یەکڕێزیا میللەتێ مە و ڕووبڕووبوونا وان گەفان کو ژ دەرڤە ل میللەتێ مە دهێتە کرن یان هەڤدەنگیەک هەبیت بۆ گەهاندنا دەنگێ میللەتێ مە ب هەموو دونیایێ، ب وی رەنگی من پێ باشە ب مەرجەکێ دووربیت ژ هەموو دەستێڤەدانێن کاروبارێن حکومەت و پەرلەمانی و سەرۆکاتیا هەرێمێ، ژبەر کو پەرلەمان نوینەرێ خەلکیە".\nدەربارەی سەرۆکاتیا جڤاتێ ل ئەگەرێ پێکئینانێ دا جەعفەر شێخ مستەفا دبێژیت، هەرگاڤا ئەو دەمە هات یەکێتی دێ نەرینا خۆ دیارکەت، پێشتر بۆ مەسعود بارزانی کار کرنە و دەنگ پێدانە ببیتە سەرۆکێ هەرێمێ و خولا وی ژی بهێتە درێژکرن، ئەگەر نها ژی بخوازیت وی ڕوولی ببینیت و ببیتە سەرۆکێ جڤاتێ و هەموو ئالیێن سیاسی کۆم بکەت و یەکڕێزیا کوردان بپارێزیت، یەکێتیێ دێ هەمان هەلویستێ بەرێ هەبیت.\nئەڤە ژی دەمەکێ دایە، پێشتر محەمەدێ حاجی مەحمود سکرتێرێ حزبا سۆسیالیس دیموکراتا کوردستانێ ڕاگەهاندبوو، پڕانیا ئالیان دگەل وێ یەکێ دانە جڤاتەک بهێتە دروستکرن کو پێکهاتەیا حزبان بیت و مەسعود بارزانی سەرۆکاتیێ لێ بکەت.\nئەڤرۆ دێ مووچەیێ ڤان جهان هێتە پارڤەکرن


كۆریای باشوور ده‌ست به نێوه‌ندگیری نێوان واشنتن و پیۆنگیانگ ده‌كاته‌وه\nحكوومه‌تی كۆریای باشوور ئه‌مڕۆ پێنجشه‌م ڕای گه‌یاند، هه‌وڵی نێوه‌ندگیریی ده‌ده‌ین بۆ ئه‌نجامدانی كۆبوونه‌وه‌ی نێوان دۆناڵد تره‌مپ و كیم جۆنگ ئۆنی سه‌رۆكی كۆریای باكور كه بڕیاره 12ی حوزه‌یران له سه‌نگاپوور ئه‌نجام بدرێت، دوای ئه‌وه‌ی پیۆنگیانگ هه‌ڕه‌شه‌ی هه‌ڵوه‌شاندنه‌وه‌ی كۆبوونه‌وه‌كه‌ی كرد.\nئاژانسى رۆیته‌رز ڕۆژی چوارشه‌م له هه‌واڵێكدا بڵاوى كردووه‌ته‌وه، كیم جۆنگ ئۆن سه‌رۆكی كۆریای باكور ڕای گه‌یاند كه به‌شدار نابێت له كۆبوونه‌وه‌ی لووتكه‌ی له‌گه‌ڵ دۆناڵد تره‌مپی سه‌رۆكی ئه‌مه‌ریكا ئه‌گه‌ر واشنتن داوا بكات پیۆنگیانگ ده‌ستبه‌رداری جبه‌خانه‌ی چه‌كه ناوكییه‌كه‌ی بێت، ئه‌مه‌یش له دوای ئه‌وه دێت كه مایك پۆمپیۆ وه‌زیری ده‌ره‌وه‌ی ئه‌مه‌ریكا له كاتی سه‌ردانه‌كه‌ی بۆ پیۆنگیانگ داوای له حكوومه‌تی وڵاته‌كه كردووه بۆ له‌ناوبردنی كه‌شتی و جبه‌خانه‌ی چه‌كه ناوكییه‌كه‌ی كۆریای باكور به‌هۆی ئه‌وه‌ی حكوومه‌تی تره‌مپ كۆریای باكور له لیستی تیرۆر ده‌سڕنه‌وه.\nهاوكات تووڕه‌بوونی كیم جۆنگ ئۆن بۆ هه‌ڕه‌شه‌كردن له هه‌ڵوه‌شاندنه‌وه‌ی كۆبوونه‌وه‌كه‌ی له‌گه‌ڵ تره‌مپ هۆكارێكی تری هه‌بوو، ئه‌ویش دوای ئه‌و ڕێككه‌وتنه دێت كه حكوومه‌تی كۆریای باشوور له‌گه‌ڵ واشنتن واژوویان كردووه بۆ مه‌شق پێكردنی ساڵانه‌ی سه‌ربازانی تۆكیۆ له‌لایه‌ن ئه‌مه‌ریكاوه.\nبه‌رپرسانی كۆریای باشوور ڕایان گه‌یاند كه حكوومه‌ته‌كه‌یان دڵگرانه به‌رانبه‌ر هه‌ڵوه‌شاندنه‌وه‌ی كۆبوونه‌وه‌ی لووتكه‌ی تره‌مپ و كیم جۆنگ ئۆن و ئێسته هه‌وڵی پڕكردنه‌وه‌ی ئه‌و بۆشایییه ده‌دات كه هۆكاری ئه‌نجام نه‌دانی كۆبوونه‌وه‌كه بوو، هه‌روه‌ها موون جای سه‌رۆكی كۆریای باشوور ڕۆڵی لایه‌نگیر ده‌بینێت له نێوانیان و هه‌وڵی چاره‌سه‌ركردنی بارودۆخه‌كه ده‌دات.


٣٠ دۆنم لە قامیشەڵانی زرێباری مەریوان سووتا - Mehr News Agency\n24 berfanbarê 2017 - 12:56\nNews Code 15492\nلە ئاگر کەوتنەوەکەی دوێنێ شەو؛\n٣٠ دۆنم لە قامیشەڵانی زرێباری مەریوان سووتا\nسەرۆکی ئیدارەی پاراستنی ژینگەی مەریوان وتی: لە سەرەتای ئەمساڵەوە تا ئێستا ٥٠ دۆنم لە قامیشەجاڕەکانی دەریاچەی زرێبار لە ئاگردا سووتا کە لە لە ئەو ڕێژەیە نزیک بە ٣٠ دۆنمی دەگەڕێتەوە بۆ ئاگر تێبەر بوونەکەی شەوی ڕابردوو.\nسەباح پەناهی لە وتووێژ لە گەڵ هەواڵنێری مێهر بە ئاماژە بە ئەوەی کە لە ماوەی یەک ساڵدا چەندین جار قامیشە جاڕەکانی زرێباە بە هۆکاری جیاوازەوە ئاگریان تێبەردەدرێت وتی: لە ماوەی دوو هەفتەی ڕابردوودا پێنج جار ئاگریان تێبەربووە.\nناوبراو وتیشی: شەوی ڕابردوو ئاگر کەوتنەوە لە بەشگەلێک لە قامیشە جاڕەکانی دەریاچەی زرێبار ڕووی دا کە بەشێکی لە لایەن ٩ کەس لە ژینگەوانەکان و هاوکاری ئەنجومەنە ژینگەییەکانەوە کوژرایەوە.\nناوبراو بە راگەیاندنی ئەوەی کە دوو کەس لە هۆکارەکانی ئاگر تێبەربوونەکە دەستگیر کراون و ڕادەستی دادگا کران و یەکێک لە ئەو کەسانە هۆکاری کارەکەی خۆیی بەس سەربزێوی ڕاگەیاند.


نه‌رم ئامثري لثکچوون سازي خه‌ياصي لووت | لووتي خؤتان دواي نه‌شته ري ببينن!\nلووتي خؤتان دواي نه‌شته ري ببينن!\nلثکچوون سازي خه‌ياصي چيه؟\nنه‌رم ئامثري لثکچوون سازي خه‌ياصي لووت، بؤ يه‌که‌مجار به ده‌ستي کثلينيکي نه‌شته‌ري جوانکاري لووت و ده‌م و چاو دوکتؤر کازثمي و به مه‌به ستي ئاشنايي ئثوه به پذؤسه‌ي گه‌صاصه پثداني رواصه‌تي لووت پثش له نه‌شته‌ري(هه‌صبه‌ت به شثوه‌ثکي زؤر ساکارکراو) خراوه‌ته ذثگه.\nله ذثگه ئه‌م نه‌رم ئامثره و که‌ره‌سته‌ي ساکاري ئه‌توانن وثنه‌ي خؤتان ئاپصؤد و گؤذانکاريه‌کاني دصي خؤتان وه‌کوو چکؤله کردن، سذينه‌وه‌ي گؤزه‌ک و يان هه‌صکثشاني لووت له وثنه‌که‌ي خؤتان ئه‌جامي بده‌ن.\nبؤ به‌ده‌ست هثناني ئاکامي باشتر، وثنه‌ي هه‌صبژاردراو ئه‌بث ذوون و لاني زؤري پانايي 500 پيکسص و درثژايي600 پيکسصي ببثت و بهک گراونده‌که ساکار بثت. ئه‌توانن وثنه‌ي نموونه له کادره‌که ببينن.\nتکايه سه‌رنج بده‌ن که ئاکامي نه‌شته‌ري لوو، به گوزارگه‌لي جؤراوجؤر وه‌کوو رواصه‌ت و پثکهاته‌ي لووتي هه‌رکه‌س په‌يوه‌ندي هه‌يه و گه‌صاصه پثداني لووت به هيچ شثوه ئاکامي به حه‌تمي نه‌شته‌ري لووت نيشان نادات.\nچؤن که‌صکي لث بگرين؟\nوثنه‌ي بابه‌تي خؤتان هه‌صبژثرن و دوگمه‌ي ئاپلؤد لثده‌ن. دواي ئاپلؤد بوون له کادره‌که پيشان ئه‌درثت.\nبه جووصانه‌وه‌ي که‌ره‌سته‌ي بازنه‌يي، گؤذانکاريکاني بابه‌تي خؤتان له وثنه‌که ئه‌نجم بده‌ن. بؤ گؤذيني سايزي بازنه‌که، له چه‌رخي ناوه‌ذاستي مه‌وسه‌که که‌صک بگرن. به وردبينه‌که گه‌وره يان بچووک ئه‌توانن به‌شه‌کاني به‌رجاو له وثنه‌که گه‌وره يان چکؤله بکه‌ن.\nله هه‌رکوثي کار، بؤ که‌نسثص کردني دوواهه‌مين گؤذانکاريه‌کان و گه‌ذانه‌وه بؤ وثنه‌ي سه‌ره-تايي، له دوگمه‌ي ده‌ستپثکردن ديسان که‌صک بگرن.\nله کاتي ئه‌نجامي ئيشه‌که، به کليک کردن له سه ر هه‌صسه‌نگاندني وثنه‌ي پثش و دواي نه‌شته-ري ئاکامي گؤذانکاريه‌که ببينن. دواي دواهاتني ئيشه‌که ئه‌توانن وثنه‌ي پثش و دوا پاشه‌که‌وت يان تؤمار بکه‌ن.\nئه‌م نه‌رم ئامثره بؤ پثشکه‌شکاري پثويستي به فثله‌ش پله‌يري هه‌يه. ئه‌گه‌ر پثله‌يري باش به سه‌ر بره‌وزثره‌که‌تان دانه‌مه‌رزاوه لثره ئه‌توانن دايگرن:\nله ئه‌گه‌ري هه‌ر شثوه کثشه ئه‌توانن په‌يوه‌ندي بکه‌ن به ئيمه‌يلي:\nنەشتەرگەری لووت و ڕوومەت ، پسپۆڕی لووت\nئه‌م نه‌رم ئامثره بؤ پثشکه‌شکاري پثويستي به فثله‌ش پله‌يري هه‌يه\nهه موو مافه‌کاني ماکي و واتايي ئه م ماصپه‌ذه به‌ستراوه‌يه به دوکتؤر مه‌جيدي کازثميه.


مێدیای کوردی و کەسابەت!\nبژێویی و ئومێدی گەیشتن بەجۆری پیاکەوتن و سروشتی ژیان و خۆشگوزەرانی ئەم دەڤەرە، رێچکە و رەوشتی پیشەیی و کۆمەڵایەتی لای زۆرێک لەم کۆمەڵگایە گۆڕیوە.!\nئاڵۆزیەک دەبینیم، بۆتە گرێ کوێرە و بۆم ناکرێتەوە،! لەم وڵاتە موچە خۆری بن دیوار هەیە و مزگەوتێکی خێرخوازی نیو ملیۆن دۆلاری کردۆتەوە، مەلای پێش نوێژ خاوەنی هۆتێلە، مامۆستای زانکۆ کۆمپانیای هەیە، پلەدار و بەرپرسی سەربازی گەورە بۆتە بازرگانی گەورەی وڵات و بە پارەکانی دەمانژییەنێت و بە پلەکەشی دەمانپارێزێت، گەلێکیش لێی مەمنونین.!\nچالاکوانی مەدەنیمان هەیە موچەی سەربازی بەناهەق وەردەگرێت و خەریکی کەمپینی ناهەقیەکانە بۆ دەوڵەت. دکتۆرمان هەیە پشکنینت بۆدەکات و دەنێرێتە تاقیگەکەی خۆی، پاشان لە دەرمانخانەکەی دەرمانەکانت پێدەفرۆشێت و دوایی تەواو بونی دەنکە دەنکەی دەرمانەکان، دەتهێنێتەوە حزوری جەنابیان، هەروەها سیستمی تایبەت بەخۆی هەیە بۆ نەخۆشەکان و کەڵەکە کردنی پارەکانی.\nمامۆستامان هەیە دوای دەوام دەرسی تایبەتی دەڵێتەوەو بڕی وەرگرتنی ماندوبونی هەرخوێندکارێک هێندەی موچەی مانگێکی مامۆستاییەکەی پێ نۆشدەکات، ئەندام پەرلەمانمان هەیە پەیامنێری کەناڵێکە و گەردنی بەکورتەنامە ئازاد دەکات و بەرپرسیارێتی کورتەنامەکەی لا گرنگترە لە پڕۆژە و گوێگرتنی ناو هۆڵی پەرلەمان.\nکادری حیزبیمان هەیە خزمەت بە حیزب دەکات و بودجەی خۆی هەیە و موچەی بندیواری لە سەرشانی حکومەتی هەرێمە، سیاسی نەخوێندەوارمان هەیە خەریکی دەرمانە و دکتۆریشمان هەیە بەسوپەرمارکێت و دۆنمەوە عەوداڵە.!\nسەرنوسەری رۆژنامەی ئەهلیمان هەیە، خاوەنی ریزە دوکان و چەند ئاپارتمانێکی گران بەهای ناوازەیە، کۆلکە خوێندەواری خو گیرمان هەیە بۆتە رۆژنامەنوس و لە چوار شوێندا شەن و کەو دەکات و بەشاراوەیش موچە وەردەگرێت و خۆی لێ بێدەنگ کردوە. لەسەر ستونی رۆژنامەکان ستون بۆ داهاتوی رەنگ رێژ دەکات.\nشانۆکارمان هەیە کتێب دەفرۆشێت، کتێب فرۆشمان هەیە راگەیاندنکارە و دەزگای چاپ و پەخشی هەیە.!\nئەفسەرمان هەیە دوکاندارە و چاوەڕوانی دابەزینی دۆلاری بازاڕە بۆ بارەکەی، دوکاندارمان هەیە کۆمپانیای حەج و عومرەی هەیە و لەژێرەوە بازرگانی خانوبەرە دەکات.\nپۆلیسمان هەیە شۆفێری تاکسییە و لە کاتە گونجاوکاندا بە ژمارە تەلەفۆنەکەی وەستای سپلیتە!، باخەوانمان هەیە بیر هەڵکەن و کارەبا چیە.!\nئەم هەمو چییە و چۆنەی ئەم دەڤەرە و ئاڵۆزکاوی و جەنجاڵی خەڵک و بژێویەکەی، ئەستەمە مرۆڤی پیشەیی و ئاسایی بدۆزیتەوە.!؟ ئەم بێ ئۆقرەییەی دروست بوە پریشکی بەر هەموان و بۆ هەموانە کە بەداخەوە ئەوەی بەرپرسیاری زۆری بەردەکەوێت و هەوڵی رێککردنەوەی رێگا و دۆزینەوەی چارەسەری لەئەستۆیە لەم دۆخەدا مێدیایە و دەبێت بەرنامەکاری راستەقینەی خۆی بگرێتەبەر و کۆمەڵگا بخاتەوە سەر رێچکە ئاسایی و سروشتیەکەی خۆی.\nبەداخەوە زۆرێکیش لەمانە دەرفەت لەهەمو ئەگەرە خراپ و شێواوەکانی ئەم هەرێمە وەردەگرن و دەیکەنە دەرمان و دەرخواردی رۆحی خەڵکە بەشمەینەتەکەی دەدەن و ناسڵەمێنەوە لە کاردانەوەکانی.\nئەوان ناترسن لە چای خواردنەوە و بەردی گورچیلەی لێ دەردەکەن، لە ناوەخنی باشەکاندا خراپەکان دەدۆزنەوە، لەناو خراپەکاندا چاکە دروست دەکەن.\nبە پارەکەی کەسابەت و بازرگانی لەمێدیاوە دەبنە خاوەن پۆست و پارە و دەبنە دۆستی کلیل بەدەستەکانی بەهەشت و خۆشگوزەرانی!.\nئەوانە لەبەری رەنجی ئەنفال و هەڵەبجە و کارەساتەکانی ئەم وڵاتە کلیلەکانیان بۆخۆیان برد و جەهەنەمیشیان بە چارەنوسی ئێمە بەخشی!.\n27/05/2015 بینین: 2057\nیه‌کێتی سیناریۆکانی ئاشته‌وایی نارده ئه‌وروپا!...


بۆچوون / بیروڕا :: 30/01/2018\nله‌و كاتانه‌دا كه باس له نێوه‌ندى سیاسى عێراق یان هه‌ڵبژاردنه‌كان و حكومه‌ت و پیاوانى ئایينى و سه‌رۆك عه‌شیره‌ته‌كان و ته‌نانه‌ت رۆشنبیران و ده‌زگاكانى راگه‌یاندنیش ده‌كرێت، ناكرێت قه‌باره‌ى ئه‌و تووڕه‌ییه له‌به‌رچاونه‌گیرێت كه باڵى كێشاوه به‌سه‌ر قسه و گفتوگۆى عێراقیه‌كاندا.\nله راستیدا، گه‌لى عێراق كه تووشى په‌لامارى له‌ناوبردنى به‌رده‌وام بووه‌ته‌وه و ترسى تیرۆر و میلیشیا و جه‌نگه نه‌وه‌ستاوه‌كانى ئه‌زموون كردووه و ئێسكوپروسكى سه‌دان هه‌زار له لاوه‌كانى له چاڵه هه‌ڵكه‌نراوه‌كاندا كۆكردووه‌ته‌وه، ئاساییه نیشانه‌كانى خه‌مۆكیى ده‌سته‌جه‌معییش ئه‌زموون بكات، هه‌روه‌ك ناهه‌قیشى نییه گومان له‌و پیلانگێڕیه گه‌ورانه بكات كه پێش دوژمن برا و دۆست و دراوسێكانى بۆى ده‌نێنه‌وه.\nئێستا له عێراقدا وه‌ك ده‌ربڕینێكى هه‌موو ئه‌و تووڕه‌ییه، باس له بایكۆتكردنى هه‌ڵبژاردنه‌كان ده‌كرێت، چونكه ئه‌وه هیچ لۆژیكێكى تێدا نییه سیاسییه‌كان بێن و له ده‌رگاى ژنێك بده‌ن كه خێزانه‌كه‌ى كه‌وتوونه‌ته ژێر داروپه‌ردووى داڕماوى شارى دێرین له موسل، كه‌چى سیاسیه‌كان داواى ئه‌وه‌ى لێ بكه‌ن ده‌نگى بده‌نێ. هیچیان بۆ دایكانى قوربانییه‌كانى سپایكه‌ر یان كه‌سوكارى ئه‌و هه‌زاران كه‌سه‌ى كه له ریزه‌كانى حه‌شدى شه‌عبى و سوپا و پۆلیسدا كوژراون، نه‌كردووه و ئێستا ده‌یانه‌وێت له هه‌ڵبژاردنه‌كانى داهاتوودا بازرگانیى سیاسى به خوێنیانه‌وه بكه‌ن.\nهه‌ر سیاسییه‌ك ئه‌گه‌ر خۆى تاقیبكاته‌وه و سه‌ردانى خێمه‌ى ئاواره‌كان له باكورى عێراق یان شاره به ته‌نه‌كه دروستكراوه‌كانى باشور بكات یاخود رووى به‌ڕووى ده‌رچووه بێكاره‌كانه‌وه ببێت یان بچێته ئه‌و گه‌ڕه‌كانه‌ى كه نوقمى تاریكى و نه‌خۆشى و نه‌زانى و خۆڵ و خاشاكن، ره‌نگه رووبه‌ڕووى ده‌ركردن و راونان و پێڵاوتێگرتن، نه‌ك ته‌ماته‌باران، ببێته‌وه.\nكه‌واته ئه‌مه تووڕه‌ییه و ئه‌وه‌ى وه‌ك یه‌قینێك نه‌یبینێت به‌هه‌ڵه‌داچووه. نێوه‌نده سیاسیه‌كه‌یش وا پێویست ده‌كات كه هه‌ست به ترس و نیگه‌رانى له‌ده‌ستده‌رچوون و سه‌ررێژبوونى تووڕه‌یى عێراقییه‌كان بكات كه پێشتر مه‌ترسیه‌كانیى له خۆپیشاندانى هه‌ڵكوتانه سه‌ر ناوچه‌ى سه‌وزدا ئه‌زموون كردووه، كه‌چى له‌گه‌ڵ ئه‌وه‌یشدا هێشتا گره‌و له‌سه‌ر ئه‌وه ده‌كات كه حساب و مه‌سه‌له‌ى هه‌ڵبژاردنه‌كان جیا و جیاوازن له مه‌سه‌له و حسابى دروشمه‌كان و ده‌كرێت سیاسییه رقلێهه‌ستاوه‌كانیش بگه‌نه كورسیه‌كانى په‌رله‌مان و حكومه‌ت، ئه‌مه‌یش به‌هۆى پشتبه‌ستن به یاساى هه‌ڵبژاردنه‌كان به پێوه‌رى خۆیان و به ساخته‌كردن و كڕینى ده‌نگ و هه‌ڕه‌شه‌ى میلیشیاكان و بیانوو و فڕوفێلكردن له به‌نده‌كانى یاساى حزبه‌كان.\nراستییه ئازاربه‌خشه‌كه ئه‌وه‌یه كه ده‌توانرێت ئه‌مه بكرێت، چونكه هه‌ڵبژاردنه‌كانى 2014 یاریكردنى به یاسا و به ده‌ره‌وه‌ى یاسایش به ئیراده‌ى ده‌نگده‌رانه‌وه تێداكرا، هاوكێشه حسابیه‌كانیش كه مه‌كینه مه‌شقدراوه‌كانى هه‌ڵبژاردنه‌كان ده‌یكه‌ن، زۆر هه‌ڵه‌ناكه‌ن، به‌مه‌یش تا ئاستێكى زۆر ده‌رگاى روودانى كتوپڕى داده‌خات و له‌گه‌ڵیشیدا ده‌رگاى هیواى گۆڕانكاریى داده‌خرێت.\nبانگه‌شه‌كانى بایكۆتكردنى هه‌ڵبژاردنه‌كان كه له‌م وه‌رزه‌دا لایه‌نه ئایینى و عه‌لمانیه‌كان و توێژى زه‌ره‌رمه‌ند و نائومێدى گه‌ل ده‌یكه‌ن، له‌گه‌ڵ حسابه‌كانى مه‌كینه‌ى هه‌ڵبژاردنه‌كاندا دێته‌وه، چونكه بایكۆتكردن زۆر باشتره له (ده‌نگدانێكى سزاده‌ر) و یاساكانیش به‌ها و نرخێك به رێژه‌ى به‌شداربوون ناده‌ن.\nئه‌و بوێرییه‌ى كه حزبه عێراقییه‌كان، به‌تایبه‌ت دینییه‌كان، له رووبه‌ڕووبوونه‌وه‌ى تووڕه‌یى گه‌لدا هه‌یانه، وایلێكردوون به پێكهاته ره‌سه‌نه‌كه‌ى خۆیانه‌وه دابه‌زن بۆ هه‌ڵبژاردنه‌كان، ته‌نانه‌ت خۆیان ئه‌وه‌نده ماندوونه‌كردووه كه هه‌وڵى یاریكردن به كاندیدى یه‌ده‌گ-یشه‌وه بده‌ن! ئه‌وان به كرده‌وه كار له‌سه‌ر تووڕه‌یى و بێزارى و نائومێدیى ده‌كه‌ن و پڕكێشیى ناكه‌ن بۆ پاڵنانى تووڕه‌ییه‌كه به‌ره‌و قۆناغێكى پێشكه‌وتوو، به‌ڵكو ده‌زانن كه خاڵى خاڵیبوونه‌وه‌ى ئایینى و خێڵه‌كى و مه‌زهه‌بى و نه‌ته‌وه‌یى هه‌یه و ده‌كرێت له‌كاتى گونجاوى خۆیاندا به‌كاربهێنرێن. بانگه‌شه‌كارانى بایكۆت باس له‌وه ده‌كه‌ن كه حزبه باڵاده‌سته‌كانى شیعه و سوننه و كورد، خۆیان به‌رهه‌مدێننه‌وه و خۆیان ده‌گونجێنن له‌گه‌ڵ زاراوه‌گه‌لى وه‌ك (مه‌ده‌نیه‌ت) و (نیشتمانپه‌روه‌رى) و (پاشكۆنه‌بوونى ده‌ره‌كى) و (سه‌ركه‌وتن به‌سه‌ر داعش) و (دژایه‌تیى گه‌نده‌ڵى)دا، به‌مه‌یش سه‌ره‌نجام هه‌مان ئه‌و داواكارییانه‌یان ده‌بێت كه تووڕه و ناڕازییه‌كان، بۆ زیاتر له گرێیه‌كه، هه‌یانه و داواى ده‌كه‌ن.\nبه‌ڵام بایكۆتكاران له نێوان 206 حزبى سیاسیدا كه ژماره‌یه‌كى زۆریان له هه‌ڵبژاردنه‌كانى پێشوودا به‌شدارییان نه‌كردووه و هه‌روه‌ها سه‌دان پاڵێوراوى گه‌نج و ئه‌كادیمى و كه‌سانێكیان تێدایه كه سه‌ر به حزبه ته‌قلیدیه‌كان نین، بایكۆتكاران كه‌سانێك نادۆزنه‌وه كه شایانى ئه‌وه بێت بانگه‌شه‌ى هه‌ڵبژاردنى بۆ بكرێت، چونكه ته‌واو بێئومێد بوون و پێیاوایه هێزه بچووكه‌كان قووتده‌درێن یان ده‌كڕرێن و نه‌هه‌نگه سیاسیه‌كانى عێراق، وه‌ك راهاتوون، به‌شى شێر بۆ خۆیان ده‌به‌ن ته‌نانه‌ت ئه‌گه‌ر هه‌ر كاندیدێك سه‌د ده‌نگى ئه‌ندامانى خێزانه‌كه‌ى و پاسه‌وانه‌كانیشى بێنێت.\nبه‌ڵێ، هه‌ر ده‌بێت دانبنرێت به‌و ئاستى شكسته‌دا كه به دووباره گه‌ڕانه‌وه‌ى ئه‌و ده‌موچاوه سیاسیانه بۆ ده‌سه‌ڵات، رووده‌دات، ئه‌و ده‌موچاوانه‌ى كه هۆكارى قه‌یرانه‌كانى عێراقن، هه‌روه‌ها به‌و چینه سیاسییه چڵێسه‌ى كه گرنگیى به‌وه نادات به‌هۆى پشتگوێخستنى ئه‌وانه‌وه عێراقییه‌كان بێزار و خه‌مبار بوون، به‌ڵام هه‌رده‌بێت له‌به‌رامبه‌ردا دان به‌وه‌یشدا بنرێت كه رێگه‌ى گۆڕین و گۆڕانكاریى دوور و درێژ و سه‌خته و هێزه تووڕه‌كانیش ده‌بێت تووڕه‌یى خۆیان بگۆڕن بۆ ده‌نگ و ده‌نگده‌ران، وه‌ك جۆرێك له (تیماركردنى) به‌كۆمه‌ڵ.. ئه‌مه نه‌كرێت ده‌بێت چاوه‌ڕێى زریانێكى تازه بین.


Home›هەواڵ›کوردستان›وەزارەتی پێشمەرگە راگەيەندراوێکی بڵاوکردەوە\nئەمڕۆ سێشەممە، وەزارەتی پێشمەرگە راگەيەندراوێکی بڵاوکردەوە سەبارەت بە شەهيدبوونی پێشمەرگەکەی دەرکاری و رايگەياند: “ ئه‌م جۆره كرده‌وانه به‌توندی ئیدانه و شه‌رمه‌زار ده‌كه‌ین، كه دواجار به‌قازانجی دوژمنان و ناحه‌زانی گه‌له‌كه‌مان ته‌واوده‌بێت”.\nئاماژەی بەوەشکرد: “بانگ له ته‌واوی هاوپه‌یمانان و حكومه‌تی عێراقی ده‌كه‌ین، بۆ نیشاندانی رۆڵی كارا و كاریگه‌ریان له راگرتنی ئه‌و ده‌ستدرێژیانه و پاراستنی ناوچه سنوورییه‌كانی هه‌رێم، هاوشان له‌گه‌ڵ هێزه‌كانی پێشمه‌رگه‌دا رۆڵ بگێڕن”.\nبەهۆی گەندەڵییەوە پادشای پێشووی ئیسپانیا وڵاتی جێهێشت


شیکاری هۆرمۆنی (Testosterone): – NAW LAB\nشیکاری هۆرمۆنی (Testosterone):\nشیکاریەکی خوێنە سوودی لێوەردەگیرێت بۆ دەستنیشانکردنی ڕێژەی هۆرمۆنی (Testosterone)، کە بە هۆرمۆنی نێرینە ناسراوە و یەکێکە لە کۆمەڵەی سێکس هۆرمۆنەکان و چەندین فرمانی گرنگی هەیە، لە هەردوو ڕەگەزدا بە ڕێژەی جیاواز دەردەدرێت، لەپیاوان دا لەلایەن گوونەکانەوە لە خانەکانی (Leydig Cells) و لە ئافرەتان دا لەلایەن هێلکەدان، و هەروەها ڕژێنی سەر گورچیلە (لە هەردوو ڕەگەزدا) دەردەدرێت، بەڵام ڕێژەکەی لە ئافرەتان دا زۆر کەمترە.\nبەشێوەیەکی ئاسایی ڕێژەی دەردانی هۆرمۆنی (Testosterone) کەوتۆتە ژێر کاریگەری هۆرمۆنی (LH) کە لەلایەن ژێرمێشکە ڕژێنەوە دەردەدرێت، بە دەردان و زیاد بوونی ڕێژەی (Testosterone) وەک و کاردانەوەیەکی فیسیۆلۆجی جەستە بەرهەمهێنانی (LH) کەم دەکاتەوە وە بە کەمبوونەوەی (Testosterone) دووبارە هاندانەکە دەست پێدەکاتەوە لەش هاوسەنگی نێوانیان ڕادەگرێت.\nئاسایی ڕێژەی (Testosterone) لە بەیانیاندا بەرزە و بە درێژای ڕۆژ وردە وردە بەرەو کەمبوونەوە دەچێت، هەروەها پاش وەرزش کردن بڕەکەی زیاد دەکات.\nشێوە و ڕۆڵی هۆرمۆنەکە:\nهۆرمۆنی (Testosterone) لە لەشدا بە دوو شێوەی سەرەکی هەیە، بە شیوەی سەربەست یان بە شێوەی بەندبوو بە پرۆتینەکانەوە (SHBG & Albumin)، شیکاری هۆرمۆنەکە بە دوو شێوەدەکرێت.\n* شیکاری (Free Testosterone): بڕی بەشە سەربەستەکە لە خوێن دا دیاریدەکات.\n* شیکاری (Total Testosterone): کۆی بڕی هەردوو بەشە (سەربەست و پێوەبەندبوو بە پرۆتینەکانەوە) دیاریدەکات.\nهۆرمۆنی (Testosterone) ڕۆڵێکی گرنگی هەیە لە گەشە جەستەیی و فیسیۆلۆجیەکان لە ڕەگەزی نێر دا دوای باڵقبوون (گەشەکردن و گەورەبوونی ماسولکەکان، زیادبوونی مووی لەش (سنگ بە تایبەتی) و گڕبوونی دەنگ، گەشەکردنی تەواوی گونەکان و چووک، هەروەها کاریگەری هەیە لەسەر گەشەی ئێسک و خرۆکە سورەکان) و یارمەتی گەشەکردنی تۆوەکان و زیادبوونی ئارەزووی سێکسی و توانای ڕەپبوون، کاریگەری لەسەر جێگیری باری دەروونی هەیە.\nلە ئافرەتان دا یارمەتیدەرە لە هاوسەنگی هۆرمۆنەکان و ڕێکخستنی فرمانە جەستەییەکان (بەڵام بە بڕێکی کەم)، دەکرێت بگۆڕدرێت بۆ (Estradiol) کە هۆرمۆنێکی سەرەکییە لە ئافرەتان دا.\nکەی و بۆچی شیکاری (Testosterone) ئەنجامدەدرێت:\n– لەکاتی بوونی گرفتەکانی وەک (منداڵ نەبوون، نەمانی توانای ڕەپبوون و ئارەزووی سێکسی، دواکەوتن یان پێشکەوتنی باڵقبوون و ناڕێکی سوڕی مانگانە، زیادبووی مووی لەش لە ئافرەتان دا…. هتد).\n– لەکاتی دەرکەوتنی نیشانەکانی کەمبوون (بەتایبەت لە پیاوان دا) یان زیادبوونی ڕێژەی هۆرمۆنەکە (لە ئافرەتان دا)، دەکرێت شیکاری هۆرمۆنی (Testosterone) ئەنجام بدرێت .\nنیشانەکانی کەمی هۆرمۆنەکە لە پیاوان دا:\n* کەمی چڕی مووی لەش.\n* ماندوێتی و بێتاقەتی و نەمانی تەرکیز.\n* لاوازی و بچووکی ماسولکەکان.\n* نەبوونی ووزە و تاقەتی جووڵە.\n* کەمی ژمارەی تۆوەکان و لاوازی توانای وەچەخستنەوە.\n* نەمانی ئارەزووی سێکسی و (کەمبوونی جارەکانی سێکسکردن).\n* گەورەبوونی مەمک(Gynecomastia).\n* نەمانی توانای ڕەپبوونی چووک یان (کورتی ماوەی ڕەپبوونەکە).\n* لاوازی ئێسک (باریک بوونی ئێسک).\nکەمی ڕێژەی هۆرمۆنەکە لە ئافرەتان دا:\n* بوونی گرفتی دووگیانبوون.\n* نەمانی ئارەزووی سێکسی.\n* ناڕێکی سوڕی مانگانە یان (وەستانی سوڕەکە مانگەومانگ).\n* وشکی ئەندامی زاوزێ.\n* لاوازی ئێسکەکان.\nنیشانەکانی بەرزی ڕێژەی هۆرمۆنەکە لە ئافرەتان دا:\n* پەڵە پەڵەبوونی پێست (پەڵەی ڕەش).\n* بوونی زیپکە (عازەبە) و چەوربوونی پێست.\n* دەنگ گڕبوون.\n* زیادبوونی مووی لەش و بەتایبەتی ڕوخسار (Hirsutism).\n* ڕووتانەوەی قژ.\n* بچووکبوونەوەی مەمک.\n* زیادبوونی کێش.\n– لە منداڵان و هەرزەکاران دا:\nدەکرێت شیکاری (Testosterone) لە منداڵی کوڕدا ئەنجامبدرێت لەکاتی پێشکەوتن یان دواکەوتنی قۆناغەکانی باڵقبوون و گەشە جەستەیی و فسیۆلۆجیەکانی قۆناغەکە.\n– بۆ دەستنیشانکردنی گرفتەکانی بەشی (Hypothalamus) ی مێشک و ژێرمێشکەڕژێن (لەهەموو ڕەگەز و تەمەنێک دا).\nڕێژەی ئاسایی هۆرمۆنەکە:\nڕێژەی ئاسایی شیکاریەکە بەپێی (ڕەگەزو تەمەن) گۆڕانی بەسەردادێت، کە بەشێوەیەکی ئاسایی لە منداڵی دا ڕێژەی هۆرمۆنەکە زۆر کەمە و لە قۆناغەکانی سەرەتای باڵقبوون دا ڕێژەکەی بەرەو زیادبوون دەچێت پاشان لە دوای تەمەنی (٤٠) ساڵی وردە وردە ڕێژەکەی بەرەو کەمبوونەوە دەچێت.\n1-5 years: 0.02-0.2 ng/ml\n6-9 years: 0.03-0.3 ng/ml\n20-49 years: 2.49-8.36 ng/ml\n>50 years: 1.93-7.40 ng/ml\n1-5 years: 0.02-0.1 ng/ml\n6-9 years: 0.02-0.2 ng/ml\n20-49 years: 0.08-0.48 ng/ml\n>50 years: 0.029-0.40 ng/ml\nچەندین هۆکاری لاوەکی هەن کە کاریگەری ناڕاستەوخۆیان هەیە لەسەر ڕێژەی هۆرمۆنی (Testosterone) و چالاکیەکانی لەوانە:\n* نەخۆشیەکانی جگەر و خواردنەوە کهولیەکان.\n* نەخۆشیەکانی پرۆستات یان شێرپەنجەی پرۆستات و ئەوچارەسەریانەی کە بۆی بەکاردێن.\n* چەندین جۆری دەرمان بە تایبەت (Steroids)(Anticonvulsants)(Estrogen)(Androgen) …هتد\n* جۆری خۆراک و ڕێجیم کردن و چالاکی ڕۆژانە.\n* فشاری دەروونی.\nلێکدانەوەی مانای شیکاریەکە بەپێی ڕەگەز و تەمەن و باری تەندروستی نەخۆشەکە جیاوازە، بۆیە باشترە بۆ لێکدانەوەی ئەنجامی شیکاریەکە سەردانی پزیشکی پسپۆڕ بکرێت.\nلە پیاوان دا:\n* بەرزی ڕێژەی هۆرمۆنەکە دەکرێت نیشانەبێت بۆ شیرپەنجەی (گونەکان یان ڕژێنی سەرگورچیلە).\n* کەمی ڕێژەی هۆرمۆنەکە دەکرێت مانای ناڕێکی کاری بەشی (Hypothalamus) ی مێشک و ژێرمێشکە ڕژێن یان بوونی ناتەواوی جینی وەک (Klinefelter, Kallman) یان لاوازی گونەکان بەهەر هۆکارێک بێت وەک (خواردنەوە کهولیەکان، هەوکردنی ڤایرۆسی وەک (Mumps)، بەرکەوتنی زەبر)، نەخۆشی درێژخایەن وەک (شەکرە).\nلە ئافرەتان دا:\n* بەرزی ڕێژەی هۆرمۆنەکە دەکرێت بەهۆی بوونی کیسی هێلکەدانەوە بێت (PCOS)، یان بەهۆی بوونی (شێرپەنجەی هێلکەدان یان ڕژێنی سەرگورچیلە) یان (Congenital Adrenal Hyperplasia).\n* کەمی ڕێژەی هۆرمۆنەکە لە ئافرەتاندا ئاساییە بەڵام ئەگەر کەمی هۆرمۆنەکە زیاد لە ڕادە بوو دەکرێت نیشانەبێت بۆ ناڕێکی کاری ژێرمێشکە ڕژێن.\nلە منداڵان و تازە پێگەیشتواندا:\n* بەرزی ڕێژەی هۆرمۆنەکە دەکرێت نیشانەبێت بۆ (شیرپەنجەی گونەکان یان ڕژێنی سەرگورچیلە) یان (Congenital Adrenal Hyperplasia)، لە کوڕان دا دەکرێت نیشانەیەک بێت بۆ زوو باڵقبوون.\n* کەمی ڕێژەی هۆرمۆنەکە لە کوڕاندا دەکرێت بەهۆی ناتەواوی گونەکانەوە بێت وەک (گەشەنەکردن یان بەرکەوتنی زەبر) کەئەمەش دەبێتە هۆی دواکەوتنی باڵقبوون (گەشە نەکردن و دەرنەکەوتنی مووی لەش و لاوازی گەشەی ماسولکەکان).


سیروانی نوێ هەشت جار لە لووتكەدا وەستاوە – Knwe.org\nسەرەکی » وەرزش » سیروانی نوێ هەشت جار لە لووتكەدا وەستاوە\nسیروانی نوێ هەشت جار لە لووتكەدا وەستاوە\nبە دوا جەولەی یارییەكانی خولی نایابی تۆپی پێی یانەكانی كوردستان، پەردە لەسەر سەرجەم یارییەكانی چوون و قۆناغی یەكەمی خولەكە دادرایەوەو سیروانی نوێ بەشایستەیی خۆی پلەی یەكەم و لووتكەی ریزبەندی گرت و نەورۆزیش لە خانەی دووەمدا وەستا و پێشمەرگەی هەولێریش بەهەمان كۆی خاڵەكانی نەورۆز لەخانەی سێیەم و پلەی سێەمیدا وەستاوە.\nیارییەكانی دوا هەفتە\nدوا هەفتەی یارییەكان سیروانی نوێ چاوەڕوان بوو، لەگەڵ ئەوەشدا هەر لە لووتكەدا وەستاو هیچ كام لە یانە ركابەرەكانی نەیانتوانی لە لووتكە دایبەزێنن، هەرچی نەورۆزیشە بەبردنەوە بەنرخەكەی لە دەربەندیخان، توانی پلەی دووەمی بگرێت و پێشمەرگەی هەولێریش لەگەڵ ئەوەی بەبێ گۆڵ لەگەڵ برایەتی یەكسان بوو، بەڵام لەپلەی سێیەمیدا وەستا.\n-گۆڵەكانی هەولێر بارزان شێرزاد د.13 و دانا عوسمان د.37.\n-گۆڵەكانی دهۆك سیامەند عەلی د.58 و خالید موشیر د.92 تۆماریانكردن.\n-گۆڵی یەكەمی نەورۆز لە دەقیقەی 15 – ەدا دیار عەلی تۆماریكرد، گۆڵی دووەمیش شیروان كوردستان لە دەقیقەی 90+1 تۆماریكرد.\n-یەكەم و دووەم گۆڵی هەندرێن رەمەزان سدیق و ماجید رەشید لە دەقیقەكانی 12 و 14 و گۆڵی سێیەمیش حسێن ئیبراهیم لەدەقیقەی 87 دا تۆماریكرد.\n-گۆڵەكانی زێرەڤانی وەلید سەلمان بەپەنالتی لە دەقیقەی 18 و گۆڵی دووەمیش ئەیوب ئەیاد لە دوا دەقیقەكانی یارییەكەدا تۆماریكرد.\nئەگەر چاوێك بە یارییەكانی هەر 12 هەفتەی یارییەكان و سەرجەم ریزبەندی یەكەم تا 12یەمین هەفتەی خولەكەدا بخشێنین و سەیرێكی تیپەكانی یەكەم تا چوارەمی ریزبەندیی بكەین، دەگەینە ئەم راستییانەی خوارەوە.\nسیروانی نوێ بەدرێژایی هەر 12 هەفتەی یارییەكان ئەگەر چی زۆرجار پلەی یەكەمی لێسەنراوەتەوە، تەنانەت هەفتەی شەشەم چوارەم و هەفتەی نۆیەم سێیەم بووە، بەڵام زۆرترین كات لەپلە باشەكاندا بووە كە هەشت جار لە هەفتەكانی یەكەم و دووەم و چوارەم و حەوتەم و هەشتەم و دەیەم و یانزەیەم و دوانزەیەمدا لەپلەی یەكەمدا بووە و هیچ یانەیەكی تر نەیتوانیوە هێندە لەم شوێنەدا خۆی بگرێت، تەنیا (برایەتی 2 جار) و (سۆران 2 جار) ئەم پلەیەیان لەسیروان سەندووە، بەڵام سیروان سەرەسەختانە جەنگاوەو دواجار پلەی یەكەمی گرتەوە.\n*دەبێت ستایشی نەورۆزیش لەم رووەوە بكرێت بەوەی بۆنموونە لە هەفتەی دووەمدا لە پلەی 12 ی پێشكۆتاییدا بووە، بەڵام هەفتە لەدوای هەفتە بۆ گرتنی پلەكانی سەروی ریزبەندی جەنگاوە و پلە بەپلە بۆ سەروی ریزبەندی سەركەوتووە، هەفتەی سێیەم چووە پلەی دەیەم، دوو هەفتەی دواتر بۆ خواروی ریزبەندی دابەزییەوە، بەڵام دواجار پاش گۆڕانكاری لە پۆستی راهێنەری تیپەكەدا، تا دەهات ئەنجامەكانی باش دەبوون، پاش هەڵبەز و دابەز لەپلەكانی هەشتەم و نۆیەمدا، هەفتەی دەیەم چووە پلەی شەشەم، هەفتەی یانزەیەم بۆ پلەی چوارەم و لە دوا هەفتەشدا چووە پلەی دووەمی ریزبەندی.\nتیپی یانەی سۆرانیش هەرلە هەفتە سەرەتاییەكانەوە تا دوو هەفتەیی پێش كۆتایی قۆناغی یەكەم، ركابەر بوو بۆ گرتنی پلە باشەكان، هەمیشە لەشوێنە باشەكاندا بووە، تەنانەت دوو هەفتەش لەپلەی یەكەمیدا وەستا، بەڵام تا دەهات ئەو شوێنانەی جێدەهێشت و بەدۆڕاندنی یاریی ئەم هەفتەیەو یەكسانبوونی هەفتەی پێشووی بۆ پلەی شەشەم دابەزی و ئەمە یەكەمجارە لەم قۆناغەی یارییەكاندا ئەم شوێنە دەگرێت.\nهەرچی یانەی زێرەڤانیشە وەك نەورۆز لە دوا پلەكانی ریزبەندییەوە هەفتە لەدوای هەفتە بەرەو سەروی ریزبەندیی هاتووە، هەفتەی دووەم دواتیپ و لە پلەی 13 دا بووە، دواتر بۆ پلەی 11 و دواتر بۆ پلەی دەیەم و پاشان پلەی نۆیەم و سێ هەفتە (هەشتەم و نۆیەم و دەیەم) لەم شوێنەدا مایەوە، بەیارییەكانی هەفتەی 11 چووە پلەی هەشتەم و پاش بردنەوەكەی هەفتەی 12 و كۆتایی 2-0 لە سۆران چووە پلەی چوارەمی ریزبەندی.\nخراپترین دوو یانە\nهەرلەم رووەو واتە سەركەوتن و دابەزین لەپلەكاندا، هەردوو یانەی شیروانەو پێشمەرگەی سلێمانی خراپترین دوو یانەی خولەكەن.\nلەهەفتەی سێیەمی ئەم خولەوە ئەم دوو تیپە زۆرترین كات لە دوا خانەكانی ریزبەندیا بوون، ئەگەر چی هەفتەی یەكەم و دووەم، ئەمانی تیادا نەبووە، بەڵام لە هەفتەی سێیەمەوە پێشمەرگەی سلێمانی و شیروانە لەم دوو شوێنانەدا وەستاون و هیچ كام لەیانەكانی تر نەهاتوونەتە پلەی دوانزەیەم و سیانزەیەم جگە لەم دوانە، جگەلەوەش پێشمەرگەی سلێمانی لەو 13 یارییەی كەكردوونی 7 یاریی دۆڕاندووەو ئەمەش ریكۆردی خراپترین تیپە و دووەمیش شیروانەیە بە 5 دۆڕاندن.\nئەگەر سەیرێكی ئامارەكانی قۆناغی یەكەم و سەرجەم یارییەكانی چوون بكەین ئەوا:\n*سەرهەنگ موحسینی گۆڵچی بەئەزموونی یانەی برایەتی یەكەم گۆڵچییە زۆرترین كلین شیتی هەبێت كە 7 كلین شیتە لە 12 یارییداو لەگەڵ گۆڵچییەكانی زاخۆ و سۆران كەمترین گۆڵیان لێكراوە كە 8 گۆڵە.\n*هێرشبەرانی نەورۆز بەهێزترین هێڵی هێرشبەرییان دروستكردووەو توانیویانە 16 گۆڵ بكەن و لەپلەی دووەمیشدا سیروانی نوێ و هەولێر دێن كە هەریەكەیان 15 گۆڵیان كردووە.\n*باشترین هێڵی بەرگریش هێڵی بەرگری یانەكانی برایەتی و زاخۆ و سۆرانە كەهەریەكەیان تەنیا 8 گۆڵیان لێكراوە.\n*میلاد نەجمی گۆڵكاری یانەی سیروانی نوێ بە تۆمار كردنی 7 گۆڵ گۆڵكەری ئەم قۆناغەی یارییەكان بووە، هەریەكە لە دیار عەلی لە نەورۆز و هۆگر حسێن لە هەولێر لەپلەی دووەم و سێیەمیدان و هەریەكەیان 6 گۆڵی هەیە.\nنەهامەتییەكانی جۆزێ مۆرینیۆ زیاد دەكات\nریاڵ مەدرید رینیە جیسۆسی ناساند\nناتوانێت هاوینی ئەمساڵ ئەلیكساندە ئیسحاق بگەڕێنێتەوە ریزەكانی


رێگاي ئێوه خۆڕھه ڵاتي ناوين » ململانێ پارتی و پەكەكە لەقۆناخێکی ئاڵۆزدا\n06 تەموز 2019\nململانێ پارتی و پەكەكە لەقۆناخێکی ئاڵۆزدا\nلەدوای دەستپێكردنی ئۆپەڕاسیۆنی چنگ لەلایەن سوپای توركیاوە بۆسەر هەرێمەكانی پاراستنی مەدیا لەسنووری خواكوڕك سەركردە باڵاكانی پەكەكە لەلێدوانەكانیاندا بەئاشكرا پارتی دیموكراتی كوردستانیان تۆمەتباركرد بە كارئاسانی و هاوكاریكردنی سوپای توركیا، بۆیە ڕەخنەی توندیان لەپارتی و یەكێتی و حكومەتی هەرێم گرت. لەدوای ئەم ئۆپڕاسیۆنە، شەڕی توركیا و پەكەكە بۆ نێو ناوچەكانی ئیدارەی حكومەتی هەرێمی كوردستان داكشا، بەتایبەت هێرشی فڕۆكە شەڕكەرەكانی سوپای توركیا بۆ ناوچەكانی ئامێدی و شارباژێڕ و پشدەر، كە بۆیەكەمجارە ئەم ناوچانە بكەونە بەر شاڵاوی هێرشەكانی توركیا، كە کوژراو برینداری لێكەوتەوە.\nپەكەكە لەڕێگەی دروستكردنی باڵی سەربازیی خۆی تایبەت بە باشووری كوردستان چاو لەبەرپرسانی هەرێم سوور دەكاتەوە و تەنانەت خەریكە گڵۆپی سەوزیش بۆ هەڵگیرساندنی شەڕ لە دژی ئەو حیزب و لایەنانەی هەرێم هەڵدەكات كە هاوكاری توركیا دەكەن و دژایەتی بوونی پەكەكە دەكەن. پەکەکە هاوشێوەی پارچەكانی دیكەی كوردستان باڵی سەربازی خۆی لەباشووری كوردستان بەناوی هێزەكانی پاراستنی جەوهەری باشووری كوردستان ڕاگەیاند، ئەمەش بۆ ڕووبوونەوەی سوپای توركیا و هاوكارەكانی لەباشووری كوردستان، بەڵام بەڕای چاودێران دروستكردنی ئەم هێزە تەنها وەك كارتێكی فشارە لەسەر بەرپرسانی هەرێم ئەگەرنا لەبەرژەوەندی پەكەكە نییە، كە شەڕی چەكداری دژ بە كوردانی باشوور بكات، لە حاڵی ناچاریدا نەبێت.\nپەکەکە دەڵێت هێزی لەشكری ڕۆژ كە سەر بە(ئەنەكەسە)یە و لەلایەن توركیا و پارتییەوە مەشق و ڕاهێنانیان پێكراوە، لەلایەن توركیاوە بەكاردەهێندرێن بۆ هێرشكردنە سەر هەرێمەكانی پاراستنی مەدیا، هەر بۆیە بەشێك لەو هێزانە گواستراونەتەوە بۆ بەشی پێشەوەی بەرەكانی شەڕ، هەروەها لەلایەن پارتی دیموكراتی كوردستانیشەوە كارئاسانی و هاوكاری توركیا دەكرێت. پەکەکە هۆشداری توند دەداتە بەرپرسانی هەرێم و دەڵێت بێدەنگی یەكێتی و پارتی و بەرپرسانی هەرێم جێگەی قبوڵكردن نییە، بۆیە شەڕی پارتی و پەكەكە بەڕێژەیەكی زۆر پێشبینیكراوە، بەتایبەت لەحاڵی بەردەوامبوونی ئەم ڕەوشەی ئێستادا.\nلەو بارەیەوە بڵند ئیسماعیل ئەندامی سەركرایەتی پارتی دیموكراتی كوردستانەوە ئاماژەی بەئەوەدا، پارتی بەهیچ شێوەیەك هاوكاری توركیای نەكردووە، چونكە پەكەكە هیچ شەڕێكی لەگەڵ توركیا نەكردووە، تاكو توركیا پێویستی بەهاوكاری بووبێت، بەپێچەوانەوە ئەوە پەكەكەیە هاوكاری توركیا دەكات بەوەی، هۆكارێك دەداتە دەست توركیا تاكو فڕۆكەی شەڕكەر بنێرێتە سەر خاكی باشووری كوردستان و خەڵكی مەدەنی بكوژێت، ئەوە پەكەكەیە ناهێڵێت 500 گوند لەباشووری كوردستان ئاوەدانببێتەوە و كردوونی بەبارەگای جەنگ، بەڵام یەك گوندی باكووری كوردستانی لەژێر دەست نییە. دەبوو پەكەكە هەوڵیبدایە لەلیستی تیرۆر بێتە دەرەوە، لەكاتێكدا ئەوان بەدەموچاو بەستراوی لەتۆڕە كۆمەڵایەتییەكانەوە خۆیان دەردەخەن، خۆیان بەتیرۆریست دەناسێنن، بۆیە ئەوەی پەكەكە دەیكات كارێكی خراپە و زیان بە تێكڕای دۆزی كورد دەگەیەنێت، چونكە ئەگەر پەكەكە خەباتی مەدەنی یان سەربازی دەكات بابچێتەوە باكووری كوردستان. گومان لەداخوازی پەكەكە هەیە، چونكە ئەگەر پەكەكە دەیەوێت باكووری كوردستان ئازاد بكات، چ پەیوەندییەكی بەناوچەكانی كاروخ و شنگال و مەخمور و قەندیلەوە هەیە.\nساڵانێكی زۆرە هاووڵاتیانی دێهاتنشینی سنوورەكانی هەرێمی كوردستان لەگەڵ توركیا بوونەقوربانی شەڕی پەكەكە، بەهۆی ئەوەی ئەو حیزبە مەیدانی كوردستانی تورکیای چۆڵكردووە و ناوچە سنوورییەكانی باشوری كوردستانی كردووە بە مەیدانی شەڕەكانیان. ئەو ناوچانە لەژێر هێرشی زەوینی و ئاسمانی توركیادا بوون و دەیان كەسیان کوژراوو بریندار بوون و ماڵ و موڵكیان سوتاوە و ئاوارە بوون، حكومەتی هەرێمی كوردستانیش لە ئاست ئەو حیزبانە و توركیا دەستەوەستان بووە. ئێستاش ڕەوشەكە خەریكە لەگرێژنە دەردەچێت و دەچێتە قۆناغێكی مەترسیدارترەوە، بەوەی شەڕی پەكەكە و سوپای توركیا دێتە قوڵایی ناوچە ئاوەدانییەكانی باشوری كوردستانەوە و پەلیش دەهاوێژێت بۆ شەڕێكی چەندبارەی كوردكوژی پەكەكە لەگەڵ هێزەكانی باشوردا.\nبرچسب ها : kdp , pdk , pkk , بۆردمان , پارتی , پەکەکە , تورکیا , هەرێمی کوردستان


فرمێسك و به‌فر……سه‌لام محه‌مه‌د – Denegkan\nفرمێسك و به‌فر……سه‌لام محه‌مه‌د\nbyسه‌لام\tDecember 6, 2008\tئەدەب\nفرمێسك و به‌فر\nروونکردنه‌وه‌یه‌کی پێویست : – به‌و ناوه‌ی سه‌ره‌وه که ناونیشانی شیعرێکی کۆنی خۆمه، له ساڵی 1982دا کاتێ له ئه‌ڵمانیا بووم نووسیومه‌و دوواتریش له گۆڤاری کارواندا بڵاوکراوه‌ته‌وه ، ده‌سته‌ی نووسه‌رانی گۆڤاری نه‌وشه‌فه‌ق که له که‌رکووك ده‌رده‌چێت چه‌ند شیعرێکی منیان له ژماره 62 دا بڵاوکردۆته‌وه ،  بێجگه له شیعری ( شیرین ) ئه‌وه‌کانیتر ته‌نانه‌ت له تاقه دیوانه چاپکراوه‌که‌میشدا نین بۆیه شیعری ( شیرین ) یشم لابرد چونکه له دیوانه‌که‌مدا هه‌یه . زۆربه‌یان ده‌گه‌ڕێنه‌وه بۆ ساڵانی حه‌فتاکان و سه‌ره‌تای هه‌شتاکان و پێموایه بۆ ئه‌و کاته‌یش که‌م نه‌بوون . خۆم هیچ هه‌واڵێکی ئه‌م شیعرانه و زۆر شیعری تریشم لا نییه و نایشزانم که‌وتوونه‌ته لای کێ و و بڵاوبوونه‌ته‌وه یا نا . وا لێره‌دا دوای راستکردنه‌وه‌ی هه‌ندێ هه‌ڵه دووباره بڵاویان ده‌که‌مه‌وه له گه‌ڵ رێز و حورمه‌ت و خۆشه‌ویستیمدا بۆ گۆڤاری نه‌وشه‌فه‌ق و ئه‌و ئه‌ده‌ب دۆسته دڵسۆزه‌ی که توانیویه‌تی نزیکه‌ی سیی ساڵ شیعره‌کان لای خۆی بپارێزێت و رزگاریانبکات له فه‌وتان . هیوادارم که وێنه‌ی هه‌ر زۆر بێت و هه‌ستێکی خۆشیش بوو بۆ من پاش ئه‌و ماوه دوور و درێژه شیعری له‌بیرکراوی خۆم بکه‌وێته‌وه به‌رچاو .\nسه‌لام محه‌مه‌د – سوید – 06 / 12 / 2008-12-06\nشه‌وه.. ، ئاسمانه‌که‌ی به‌رلین\nپه‌ڵه‌هه‌وری به‌فری سپی دایپۆشیوه\nبه‌فر ورد ورد دێته خوارێ\nوه‌ك په‌رییه‌ك ،\nکراسێکی ته‌نك و سپی له به‌ردابێ\nبه سه‌ر روومه‌تی که‌لێساو\nدارچناری باڵابه‌رزی گه‌ڵا وه‌ریودا ئه‌بارێ\nشه‌قامه‌کان.. ، چۆڵ و جێهڵراوو ته‌نیان\nجار جار وه‌ك ئه‌وه‌ی به‌ردێکی بچکۆلانه\nفڕێده‌یته سه‌ر ئاوێنه‌ی گۆمێکی مه‌نگ\nکوڕ و کچێك ، کپ و بێده‌نگ\nده‌ست له ملان و\nله‌شێوه‌ی جووته مارێکی ئاشقه‌وماشقه‌ی له یه‌ك ئاڵاو\nخێرا خێرا رێ ئه‌که‌ن و\nهه‌ڵمی هه‌ناسه‌یان بۆته\nچه‌تری رازو نیازی جوان\nمنیش له‌مدیو په‌نجه‌ره‌وه\nله گه‌ڵ شیعرێکی ( گۆران ) و\nپه‌رداخێکی نیوه‌پڕو ، پشکۆ داگیرساوه‌کانی\nبیره‌وه‌ریه مه‌سته‌کانی ، وڵاتی خوێن و زریاندا\nبوومه‌ته‌وه به دڵداره چۆغه له‌به‌ره‌که‌ی جاران\nسه‌رچۆپی شایی و ئاهه‌نگی\nگونده دووره‌که‌م گرتووه‌و\nبه ده‌م به‌سته‌ی :\n( کراس کوده‌ری ئاورێشم\nبا به‌س ئاخت بۆ هه‌ڵکێشم )\nسه‌مای مه‌رگم پێکه‌وتووه\nوه‌ك لق و پۆپی دره‌ختێك له دارستان دابڕابێ\nئه‌له‌رێمه‌وه‌و … ئه‌له‌رێمه‌وه\nخه‌نجه‌ری هه‌ناسه‌ی ساردیش\nناخم ئه‌سمێ و دڵم پارچه پارچه ئه‌کات\nوام لێدێت ئه‌ڵێی گوڵێکم\nهه‌ر له هاویندا شین ئه‌بێ و\nهه‌رگیز زستانی نه‌دیوه…..\nئاسمانه‌که‌ی به‌رلین ، ته‌م و\nمنیش ..، له‌مدیو په‌نجه‌ره‌وه\nبوومه‌ته‌وه کوڕه چۆغه له‌به‌ره‌که‌ی ده‌شتی گه‌رمیان\nسه‌رچۆپی ئاهه‌نگی خوێنی گشت رۆژهه‌ڵاتم گرتووه‌و\nچ ئاگرێکه ئارامی لێم بڕیوه\nچ سۆزێکه هۆشو هه‌ستی لێم دزیوه\nدڵم بۆ کێ بکه‌مه‌وه؟\nکێ له زمانم تێئه‌گات؟\nکێ ئه‌زانێ له‌چی و بۆچی وام به‌سه‌رهات ؟\nچ ئافره‌تێك ..چ شۆڕه‌کچێکی به‌رلین\nکام ناوقه‌د باریکی چاوشین\nئه‌توانێ بۆ ته‌نیا ساتێ\nئاسووده‌مکاو دڵیم بۆ بکاته سه‌رین ؟؟\nوه‌ره خوارێ … ئه‌ی به‌فری جوان\nبه ده‌م نه‌رمه پڕووشه‌وه\nوه‌ك فریشته‌ی نیوه‌شه‌وان وه‌ره خواێ…..\nوا په‌نجه‌ره ئه‌که‌مه‌وه\nتێر تێر به روومدا ببارێ\nمه‌گه‌ر ته‌نیا تۆ بتوانیت وه‌ك په‌رییه‌ك\nکراسێکی ته‌نك ته‌نکی له‌به‌ردابێ\nشه‌وه‌زه‌نگی بیابانی دڵم ئاوه‌دان که‌یته‌وه‌و\nترووسکه‌ی رووناکی پیابێ\nئۆخه‌ی گیانه ئه‌وه‌تانێ\nکاتێ پڕ به سییه‌کانم هه‌ڵتئه‌مژم\nبۆنی رنووه به‌فری دووری\nلووتکه‌کانی کوردستانیش له گه‌ڵتادێ..\nبه‌رلین / 1982\nهاوڕێم ، ساڵگاری ته‌مه‌نم\nبه پێکه‌نین … و … گریان و\nهه‌ڵکشان …و … داکشان و\nگشت سه‌ره‌تاو کۆتاییه‌ك ،\nبۆته پارچه سه‌هۆڵێك و\nله ناو په‌رداخی غه‌مێکی داگیرساوا\nزۆر له‌سه‌رخۆ ئه‌توێته‌وه\nتادێ پارچه سه‌هۆڵه‌که بچووك بچووك ئه‌بێته‌وه\nمنیش به ده‌سماڵی ته‌ڕی هه‌ناسه‌که‌م\nسه‌رتوێژی هه‌ڵمی روومه‌تی ئه‌سڕمه‌وه\nتا وای لێدێت په‌رداخه‌که‌م\nئه‌بێت به پشکۆیه‌کی سوور\nکاتێ لێوی بۆ ئه‌به‌م و سووکه فڕێکی لێئه‌ده‌م\nچی ژیله‌مۆی خه‌ولێکه‌وتووی دۆزه‌خ هه‌یه\nقرچه‌قرچێکی سیحراوی ئه‌که‌وێته ناو دڵمه‌وه\nپیره‌دره‌ختی بێده‌نگیی و\nده‌ریای ئارامی په‌نگخواردووم\nتێکه‌ڵاوی یه‌کتر ئه‌کات\nئاگام لێیه بۆنکڕووزی ئێسقانه سووتاوه‌کانم\nگشت لایه‌کی ئه‌م وڵاته‌ی گرتۆته‌وه\nتادێ ئاگر ، خێراترو … به‌ته‌وژمتر .. گڕئه‌سێنێ\nکووره‌ی غه‌می داگیرساویش\nسامناکترین هورووژم دێنێ…\nپارچه سه‌هۆڵی ناو په‌رداخ\nورده … ورده … به ته‌واوی ئه‌توێته‌وه\nئه‌وسا که ته‌مه‌نیش سووتا\nله سه‌ر زریانی ئاوازی گیانده‌رچوون و\nسه‌مای دارستانی کوێستان\nگۆرانییه‌کی بێ ناونیشان\nبۆ ئاواتی جوانه‌مه‌رگ و رووناکی نه‌دیوم ئه‌ڵێم\nئه‌مه ژان و به‌سه‌رهاتی\nته‌نیا شه‌وێکه‌و منی وێڵ\nله‌وه‌ته‌ی هه‌م بۆ ته‌مه‌نی خۆم ئه‌گه‌ڕێم….\nچزووی زه‌رده‌واڵه‌ی دۆزه‌خ\nله ناخی مێشکمدا چه‌قی\nله‌وێشه‌وه ژه‌هری نه‌مان\nبۆ ناو خوێن و ئێسقانت جۆگه‌له‌ی به‌ست و\nورده ورده خاوبوویته‌وه….\nبینیت ئیزرائیل خۆیه‌تی\nلای سه‌رته‌وه راوه‌ستاوه\nده‌ستی چه‌پی به توندی له پرچت گیرکرد\nبه ده‌ستی راستیش شمشێری بۆ ئاسمان به‌رزکرده‌وه\nپێش ملپه‌ڕین و گیانده‌رچوون\nتۆ چاوه‌کانت هه‌ڵهێنا\nئه‌مجاره‌یان بینیت هێشتا\nپه‌رداخه‌که‌ی شه‌وی پێشووت\nزانیت که دوێنێ ئێواره\nیادی به‌رخێك مه‌ستی کردیت\nبه به‌رچاوته‌وه سه‌ربڕا\nئه‌ویش دیل و بێده‌سته‌ڵات\nزۆر به سۆزه‌وه ئه‌یباڕان….\nکه‌رکووك / 1978\nگۆمێك بووم تا بڵێی زۆر مه‌نگ و فراوان\nشه‌وانی سایه‌قه ، تریفه‌ی ئازاری سپی و جوان\nتك تك وه‌ك ئاونگی سه‌ر دره‌خت\nئه‌باری و ئه‌ڕژایه سه‌ر شووشه‌ی\nئاوێنه‌ی ته‌زیوی ته‌مه‌نم\nمنیش وه‌ك هه‌ڵۆی ناو زریان و ره‌شه‌با\nئه‌مه‌ویست ، به‌و شه‌وه سایه‌قه‌و سه‌رمایه\nباوه‌شم بکه‌مه گوڵدانی شه‌ونمه تریفه\nفریشته‌ی ئه‌و مه‌رگه‌ی\nئه‌مزانی ده‌مێکه راومه‌نێ و نامزانی\nچۆن و که‌ی ده‌مگاتێ\nبۆ ئه‌وه‌ی گه‌ر بینیم پێی بڵێم\nته‌نیا هه‌ر ئه‌وه‌نده مۆڵه‌تم بداتێ\nبچمه‌وه که‌رکووك و\nبۆ دواجار ته‌ماشای په‌نجه‌ره‌ی\nژووره‌که‌ی له‌یلاخان بکه‌م و بێمه‌وه…\nله ژماره 62 ی گۆڤاری نه‌وشه‌فه‌قدا بڵاوکراوه‌ته‌وه\nPrevious ڕێگا شینەكانى ژیان دەمانبەنەوە سەر مردن\nNext گەڕەكى نووسەران……محمد قادر یونس


كارمەندێكی پۆستە خۆیی و دوو هاوكاری كوشت – Esta News\nكارمەندێكی پۆستە خۆیی و دوو هاوكاری كوشت\nکارمەندێکی فەرمانگەی پۆست لە یەکێک لە شارەکانی ویلایەتە یەکگرتوەکانی ئەمریکا تەقەی لە دو لە هاوکارەکانی کرد و کوشتنی، پاشان کۆتایی بەژیانی خۆشی هێنا،\nپۆلیسی وڵاتەکەش مردنی هەرسێ کارمەندەکەی پشتڕاستکردەوە و دەڵێت، روداوەکە خۆکوژی بوە.کەناڵی NBC Newsی ئەمریکی بڵاویکردەوە، رۆژی سێشەممە لە نوسینگەیەکی پۆست لە مێمفیس، لە باکوری رۆژهەڵاتی ئەمریکا کارمەندێک تەقەی لە دو لە هاوکارەکانی کردوە و کوشتونی، پاشان خۆشی کوشتوە.\nپۆلیسی ئەمریکا لە بەیاننامەیەکدا رایگەیاند، لێکۆڵینەوە لە ڕوداوەکە دەکات و مردنی ئەو سێ کارمەندەشی پشتڕاست کردوەتەوە و دەڵێت، “ئەوەی رویداوە تراژیدیایەهاوکات لیزا ئان کوڵب، وتەبێژی ئێف بی ئای لە مێمفیس لە کۆنگرەیەکی ڕۆژنامەوانیدا رایگەیاند، تەقەکەرەکە یەکێک بوە لە سێ کارمەندە کوژراوەکە و روداوەکە خۆکوژی بوە، لێکۆڵینەوەی زیاتریش دەکرێت.\nتەقەکردن و روداوەکانی دیکەی توندوتیژی دیکەی پەیوەندیدار بە چەک کێشەیەکی سەرەکین لە ویلایەتە یەکگرتوەکان، کە چالاکوانان پێیانوایە، زۆربونی چەک و نەرمی یاساکانی وڵاتەکە لەوبارەیەوە روداوەکانی زیاتر کردوە


كۆسرەت ڕەسول: ڕاگەیاندنی یەكێتی لەشاخ و شار پێشەنگ بووە\n2020-03-19 14:02 158 جار بینراوە کۆمێنت\nسەرۆكی ئەنجومەنی باڵای سیاسی و بەرژەوەندی یەكێتیی نیشتمانیی كوردستان، بەبۆنەی یادی 41 ساڵەی دامەزراندنی ئێزگەی دەنگی گەلی كوردستانەوە بروسكەیەكی پیرۆزبایی ئاڕاستەی ستافی ئێزگەكە دەكات. ئەمە دەقەكەیەتی...\nبەڕێزان: بەڕێوەبەرو كارمەندانی ڕادیۆی دەنگی گەلی كوردستان\n41 ساڵەی دامەزراندنی ڕادیۆی دەنگی گەلی كوردستان لەئێوەو تەواوی كوردستانیان و پێشمەرگە قارەمانەكان و تێكۆشەرانی كوردستان پیرۆز دەكەم و ئومێدەوارم هەمیشە لەپێشكەوتنی بەردەوامدا بن.\nهەمیشەو لە هەموو چركەساتێك، هەركاتێك گوێمان لە ڕادیۆی دەنگی گەلی كوردستان بێ دەمانباتەوە بۆ ڕۆژانی ڕابردووی خەباتی گەلی كورد، ئەو ڕۆژانەی پێشمەرگە قارەمانەكان لە شاخە سەربەرزەكانی كوردستانەوە بەرەنگاری ڕژێمی بەعس دەبوونەوەو لەئێزگەی دەنگی گەلی كوردستانەوە مژدەی سەركەوتنی بە كوردستانیان ڕادەگەیەنرا.\nگرنگتر لە هەموو ئەمانە، ئێزگەی دەنگی گەلی كوردستان دەنگی ڕاستەقینەو هەڵگیرسێنەری ڕاپەڕینی خەڵكی كوردستان بوو لە بەهاری ١٩٩١ و ڕاوەدونانی یەكجاری بەعس لەكوردستان.\nچوار دەیەی ڕابردووی كاركردن و بەردەوامی ئێزگەی دەنگی گەلی كوردستان خەرمانی لەبن نەهاتووی كاركردنی دەیان و سەدان كادیری دڵسۆزو بەتوانای ڕاگەیاندنن كە پێویستە ڕێز لە ماندووبوون و شەونخونیان بگرین و پشتیوانی بەردەوامیان بین بۆ پێشكەوتنی زیاتر.\nلە چل و یەكەمین ساڵیادی دامەزراندنی ئێزگەی دەنگی گەلی كوردستان وێڕای دووبارە پیرۆزباییم لە بەڕێوەبەر و ستافە ماندوونەناسەكەی، دووپاتی دەكەمەوە وەك چۆن لە ڕابردوودا ڕاگەیاندنی یەكێتی لەشاخ و شار پێشەنگ بوونە، دەبێ بۆ لەمەودواش بەگڕوتینی زیاترەوە كاربكەین تا ڕاگەیاندنی یەكێتیی بكەینەوە پێشەنگی ڕاگەیاندنەكانی كوردستان و دەنگی ڕاستەقینەی سەرجەم كوردستانیان.


تەکسییەک دەکەوێتە ناو دەریاچەی دەربەندیخان و دووکەسی تێدا دەخنکێت\nرائید کەیوان ئەحمەد لە بەرگری شارستانی دەربەندی خان ڕایگەیاند، لەڕێگای شەمێران نزیک ناوچەی گەشتیاری بان قۆین ئۆتۆمبێلێک کۆنترۆڵ لەدەست دەدات و دەکەوێتە دەریاچەی دەربندیخانەوە وژنێکی بە تەمەن و کورێکی گەنجی تێدا دەخنکێت.\nرائید کەیوان ئەحمەد، لێپرسراوی بنکەی بەرگری شارستانی دەربەندی خان بە بی ئێم سی راگەیاند، " ئەمڕۆ یەکشەممە ١١ی ئابی ٢٠١٩ لەسەر ڕێگای شەمێران نزیک ناوچەی گەشتیاری بان قۆین ئۆتۆمبێلێکی جۆری نیسان سەنی (تەکسی) کە ژمارەکەی ( ٤٥٥٧ ) کۆنترۆڵ لەدەست دەدات و دەکەوێتە دەریاچەی دەربندیخانەوە وژنێکی بە تەمەن و کورێکی گەنجی تێدا دەخنکێت".\nهەروەها وتیشی، "ژنەکە تەمەنی نزیکەی ٧٠ ساڵ دەبیت و کورەکەش نزیکی ٤٠ ساڵ دەبێت، بەخنکاوی لە نێوە ئاوەکەدا دەرمان هێناونەتەوە و بەڵام تا ئێستا ناسنامەیان نازانین و هیچ زانیاریمان لەسەریان نییە، تەنها ئەوە نەبێت لەسەر ساڵانەی ئۆتۆمبێلەکە نوسراوە " عوسمان " .\nهەروەها راشیگەیاند، لەئێستاشدا تیمەکانی غەواس سەرقاڵن بەشوێن کەسی تردا دەگەڕێن لەئەگەری نەفەری زیاتر لەنێو ئۆتۆژبێلەکە،.پۆلیس و هاتوچۆ و بەرگریشارستانی و ئاسایش سەرقاڵی دەرهێنانی ئۆتۆمبێلەکە و سەرنشینەکانن لەنێو دەریاچەکەدا.


حامیدی حاجی غالی: هێرشی توند ده‌كاته سه‌ر سه‌ركردایه‌تی یه‌كێتی\nئه‌ندامێكی پێشووی سه‌ركردایه‌تی یەكێتی لە باره‌ی سه‌ركردایه‌تی نوێی حزبەكەی ده‌ڵێت: “كۆنگرەی نوێی یه‌كێتی، كۆنگرەی خاوه‌ن ره‌ئی خۆیان نین، له‌جیاتی ئه‌وه‌ی، گەندەڵكار سزا بدەین و خزمەتكردنی زیاتر پێشكەش بكەین، ئەمەش بەكۆتایپێهاتنی سێ كوچكەی “پلەخوازی، بەرژەوەندی تایبەتی، میلیشیای تایبەت” دەبێت”.\nبه‌گوێره‌ی زانییارییه‌كانی ڕه‌وش پۆست، حامیدی حاجی غالی سه‌رکرده‌ی دیاری یه‌کێتی رایده‌گه‌یێنێ، هه‌ندێك که‌س هێنراونه‌ته سه‌رکردایه‌تی یه‌کێتی ئه‌ڵێی ئینسانی ئالین، وه‌ك بڵێی به‌كارده‌هێنرێن ئه‌بێ پێیان بڵێی ده‌ستبه‌رزکه‌وه یان به‌رزی مه‌که‌وه، یانی خاوه‌ن ره‌ئی خۆیان نیین.\nبه هۆی ناكۆكی باڵه‌كانیه‌وه یه‌كیتی ناتوانێت بریار له‌سه‌ر كه‌سی یه‌كه‌می حزبه‌كه‌ی بدات،چه‌ندین جاره سه‌ركردایه‌تی و نوێی یه‌كێتی كۆبونه‌ته‌وه به‌ڵام له دوای هه‌موو كۆبونه‌وه‌یه‌ك پرسی كه‌سی یه‌كه‌م یه‌كلایی نه‌كراوه‌ته‌وه.


2018-12-24 [01:50 AM]\nنووسینی: پەروین رەمەزان دوسكی\nئاژانسی هەوالی سپوتنیكی رووسیا سەبارەت ب كاندید كرنا نێچیرڤان بارزانی بو پوستێ سەرۆكایەتیا كوردستانێ راپورتەك بلاڤ دكەت و دبێژیت: نێچیرڤان بارزانی نها كاندیدێ حزبا خو، پارتی دیموكراتی كوردستانە كو ژلایێ خەلكێ هەرێما كوردستانێ دهێتە پشتەڤانی كرن، ل دەمێن سەخت و دژوار دا سەركردایەتیا هەرێمێ ل شەری تێروریستێن داعش، شیا بسەر هەموو ئەو گیروگرفتێن دارایی و ئابوری زال ببیت كو حكومەتا بەغدا بۆ هەرێما كوردستانێ دروست كرن. ئەو هێرشا كو ژلایێ حكومەتا عێراقا فێدرال لسەر كەركوكی كر و برینا بودجەیا هەرێما كوردستانێ ژلایێ بەغدا و شەر دناڤبەرا عیراق و هەرێما كوردستانێ، سیاسەتا برسی كرنا خەلكێ هەرێما كوردستانێ كو ژلایێ گرتنا سنوران ژلایێ دەولەتێن جیران دروست بوو حكومەت ب هیچ شێوەیەك ئامادە نەبو شەری راوەستینیت، لێ نێچیرڤان بارزانی رێكا دیبلوماسیەت و دانوستاندن دگەل زوربەی سەركردەیێن وەلاتان هەلبژارد، دا كو بشێت فشارێ بێخیتە سەر بەغدا و شەرێ دناڤبەرا هەرێم و بەغدا راوەستینیت و كێشەیێن دناڤبەرا وان ب گفتوگوو چارەسەر بكەت، نەك كوشت و كوشتنا هێزێن چەكدار و هەردەم ل راگەهاندنان كرە گازی دڤێت هەرێم و بەغدا ب دیالوگ قسە بكەن، نەك شەر ب توپ و تانك و كوشت و كوشتنا هێزێن عەسكەری یێن هەر دوو لایەنا.\nهەروەسا ئاژانسی هەوالی سپوتنیك دبێژیت: نێچیرڤان بارزانی ب ئەو كەسە هاتیە ناساندن ب زمانی دیالوگ و دیبلوماسیەت چارەسەریا كێشەكان دكەت و خو بەرپرسیار دزانیت بو هەر كەمتەر خەمیەك كو ل سەر خەلكێ هەرێما كوردستانێ دروست بیت و هەول ددەت ئەوان كێماسیا ب هەر شێوەیەكێ بیت چارەسەر بكەت و خو ل بەرپرسیاریەتیێ نادزیتەفە و ب زمانێ دیالوگ و دیبلوماسیەت كێشەیێن هەرێمێ چارەسەر دكەت.\nدیبلوماسیەت، زانستێ چاڤدانا پەیوەندیێن نیڤ دەولەتیە ب رێكا دانوستاندنان و چارەسەریا ئاشتیانەیە، هزرا دانوستاندنێ هونەرە، زانستە، پیشەیە كو نێچیرڤان بارزانی شیا ب باشی بكار بینیت و رێك ل شەری بگریت.\nسیاسەتا نێچیرڤان بارزانی، چ جیاوازی نەكریە دناڤبەرا ئایین و نەتەوە و پێكڤە ژیان و پاراستنا خەلكێ كوردستانێ ل هەر هەرەشەكێ، چ هەرەشا برسیكرنا هەرێما كوردستانێ یان پیلانێن دەولەتێن جیرانا یان احزابێن سیاسی ئەوێن دژی پارتی دیموكراتی كوردستانێ دراوەستیێن بو خرابكرنا ناڤێ وی، یان گروپێن تێروریست كو چ دەلیڤەكێ دەست خو ناكەن، هەردەم ئارمانجا وێ بویە.\nل سیاسەتێ دا گرنگە كەنگی و چاوا هەڤركیێ بكەی و كەنگی هەڤكاریێ بكەی، ئەڤە سالوخەتەكە كو رەنگڤەدانا ئەنجامێن كریارا گهورینا بەردەوامە د بنیاتێ سیستەمێ دەولەتێ دا، چ سیاسەتا ناڤخویی بیت یان چ سیاسەتا دەرەكی بیت، كو هەردەم نێچیرڤان بارزانی گرنگیەكا زور ب سیاسەتا دەرەكی ددەت و ژلایێ زانا و ڤەكولەرێن سیاسی ژی چ جیاوازی نیە دناڤبەرا سیاسەتا دەرەكی و سیاسەتێن دیتر.


ئەفسەرانی پۆلیسی عێراق بەشداریدەکەن لە ئۆپەراسیۆنێکی ئەمنیدا لە قەزای شەرگاتی پارێزگای سەلاحەدین لە 18 نیسان 2018. [خاوەنی وێنە: نوسینگەی میدیای قەزای شەرگات]\nهێزەکانی عێراق دووشەممە (29 تەمموز) دەستیانکرد بە ئۆپەراسیۆنێك بۆ دەرکردنی پاشماوەکانی رێکخراوی "دەوڵەتی ئیسلامی" (داعش) لە دوورگەی شەرگات له باکوری پارێزگای سەلاحەدین، کارگێڕیی خۆجێی قەزاکە رایگەیاند.\nلە چەند هەفتەی رابردوودا، پاشماوەکانی داعش لە کەنارەکانی خۆرئاوای شەرگات، ناسراو بە جەزیرە، چەندین هێرشی هەڕەمەکییان لە قەزاکە ئەنجامداوە.\nقائیمقامی شەرگات، عەلی داودە، سێشەممە بە دیارونای وت فەرماندەیی ئۆپەراسیۆنەکانی سەلاحەدین و پۆلیس و هێزەکانی قەزاكه بەشداریدەکەن لە ئۆپەراسیۆنەکەدا، بەیارمەتی چەکدارانی خێڵەکی لە لیواکانی 51 و 91.\nوتی: "هێزەکان چوونەتە نێو قوڵایی جەزیرەوە بۆ دۆزینەوە و تێکشکاندنی حه‌شارگه‌كانی پاشماوەی تیرۆریستان." ئاماژەشی کرد بەوەی جەیزرە ناوچەیەکی بیابانیی فراوانە و گرد و دۆڵ و ئەشکەوتی تێدایە کە دەبنە پەناگەی نمونەیی.\nفەرماندەی ئۆپەراسیۆنەکانی سەلاحەدین، لیوا عەبدولموحسین عەباسی، سەردانی بازگەیەك دەکات لە قەزای شەرگات لە 26 تەمموز لەگەڵ گروپێك لە ئەفسەرانی سەربازی. [خاوەنی وێنە: وەزارەتی بەرگری عێراق]\nداودە وتی: "ناوچەی بەرفراوانی جەزیرە، کە بەرەو دەشتی قەزای حەزرە و تەلەعفەر درێژدەبێتەوە لە پارێزگای نەینەوا، لەگەڵ ناوچەی فوراتی باڵا لە ئەنبار، دەرفەتێکی زیاتر دەداتە تیرۆریستان بۆ جوڵە و مانۆڕ."\nوتی دواجار، هێزە ئەمنیەکان "چەندین بۆمبی دەستکرد و شوێنی حەوانەوەیان تێکشکاندووە" و وتیشی ئۆپەراسیۆنەکان بەردەوامدەبن تا ئەوکاتەی پاشماوەکانی داعش بەتەواوی لەناودەبرێن.\nداودە وتی ئۆپەراسیۆنەکان بەردەوامن، بەجۆرێك هێزە ئەمنیەکان و خێڵەکییەکان "کردەی کنەو پشکنین و چاودێریکردنی بەردەوام ئەنجامدەدەن".\nوتی جیا لە جەزیرەش، کنەوپشکنینی ئەمنی لە کەنارەکانی باکوور و باشووری شەرگات ئەنجامدەدرێن، لە دوورگەی رووبارەکان و لە گوندە دوورەدەستەکانی بەشی خۆرهەڵاتی قەزاکەش.\nداودە وتی: "ده‌ره‌نجامی هەریەك لەم ئه‌ركانه تێکشکاندنی شوێنەکانی پشوودان و چەردەكانی چەك و تەقەمەنی و هەندێكجاریش کوشتنی تیرۆریستانه."\nوتیشی: "دە رۆژ لەمەوبەر، هێزەکان ئه‌ركێكی گەڕانیان لە گوندی عەیسە ئەنجامدا" لە باکوری شەرگات، کە ئەو ئەندامانەی داعش کە خۆیان لە شوێنەکانی پشوودان شاردبۆوە لەوێ کوژران.\nئاسایش سەقامگیرە و ده‌بێت كار له خزمەتگوزارییه‌كاندا بكرێت\nداودە وتی هەرچەندە چەند دزەکردنێکی ئەمنی لە کەنارەکانی قەزاکەوە روویداوە، شەرگات بەگشتی ئاسایشی هەیە و "پتەوکراوە بە پارێزبەندییەکی ئەمنی و بازگە و دەورییەکان کە شەو و رۆژ گەڕەکەکان دەگەڕێن".\nوتیشی: "دۆخەکە لە ناوەندی قەزاکە سەقامگیرە و خەڵك بەشێوەیەکی ئاسایی خەریکی ژیانی خۆیانن، بەبێ هیچ هەستکردن بە ترسێك."\nوتی لەکاتێکدا ئاسایش باشتربووە، بەڵام خزمەتگوزارییەکان لە قەزاکە خراپتربوون و پلانەکانی بنیاتنانەوە راوەستاون.\nداودە وتی بەهۆی کەمیی سەرچاوەکانەوە، کارگێڕیی خۆجێی نەیتوانیوە پرۆژەکانی چاکسازی و خزمەتگوزاری تەواوبکات، بەتایبەت لە بوارەکانی تەندروستی و پەروەردەدا.\nوتی چەندین پرۆژەی شارەوانی دواکەوتوون، لەنێویاندا پرۆژەیەك بۆ قیرتاوکردنی رێگە سەرەکییەکانی شارۆچکەکە و ئاماژەیکرد بەوەش کە نەبوونی خزمەتگوزاری یەکێکە لەو هۆکارانەی ئەو کەسانەی ئاوارەبوون لە قەزاکە نەتوانن بگەڕێنەوە.\nوتیشی تا ئەمڕۆ، له‌سه‌دا 70 دانیشتوانەکەی شەرگات، كه پێكهاتووه له 90,000 كه‌س، گەڕاونەتەوە بۆ ماڵەکانیان، بەڵام "هێشتا چەند خێزانێك ماون کە ئاوارەن لە دەرەوەی پارێزگاکە و نزیکەی 100 خێزانیش لە کەمپی بەساتین شیوخن لە شەرگات".\n"ئەم خێزانانە حەز بە گەڕانەوە ناکەن، نەك لەبەر ئاسایش، بەڵکو لەبەر كه‌میی خزمەتگوزاری لە ناوچەکانیان."


ھەوڵی وەرگرتنەوەی متمانە لە روحانی دەدرێت و روحانی کاردانەوەی هەیە – هەواڵی سۆرانی\nله ژوئن 28, 2018\nنارەزایەتیەکانی ئەم دواییانەی ئێران ناکۆکیی ناوخویی کۆماری ئیسلامی زیادتر کردووە و بناژۆخوازەکان هەول لابردنی حەسەن روحانی ئەدەن.\nبابەتی نارەزایەتیەکانی دووکاندار و کاسبکارانی شارەکانی ئێران بوەتە مژاری مەجلسی ئێران و لایەنەکان یەکتری بە هۆکاری ئەو نارەزایەتیانە تۆمەتبار دەکەن.\nسەرەتای ئەم ھەفتەیە ئەمیر خوجەستە سەرۆكی فراكسیۆنی رێگریكردن لە گەندەڵی دارایی لە پەرلەمانی ئێران رایگەیاندبوو، پەرلەمانتاران 15 رۆژ كات بە روحانی دەدەن، كە رێكاری پێویستی بۆ دەربازبوون لەو دۆخە بدۆزێتەوە.\nپەرلەمانتارە بناژۆخوازەكان ھەڕەشەی ئەوە دەكەن، كە سەرۆككۆماری ئێران بانگی پەرلەمان بكەن،و تەنانەت متمانەشی لێوەربگرنەوە. لەو ھەڵوێستانە تووندتریش ھەبوو، رەحیم سەفەوی، راوێژكاری باڵای رێبەری ئێران بۆ كاروباری سەربازیش رایگەیاندووە “ئەگەر حكوومەت نەبووایە، ئێران باشتر بەرێوەدەچوو.\nبناژۆخوازەكان و بەشێكی بەرچاو لە سوپای پاسداران ھەنگاوی كرداریشیان دەستپێكردووە، ئێستا 50 پەرلەمانتار واژۆیان بۆ وەرگرتنەوەی متمانە لە وەزیری دارایی كابینەكەی رۆحانی كۆكردووەتەوە، چاودێران دەلێن لادانی وەزیری دارایی سەرەتای كۆتایی ھاتنی كابینەكەی حەسەن رۆحانییە.\nھەڕەشەی لادانی حەسەن روحانی، پێشتر لە بەرزترین دەسەڵاتی ئێرانیش كراوە، عەلی خامنەیی، رێبەری ئێران داوای لە روحانی كردبوو كە بە رێگەیەكدا نەڕوات كە پێشتر بەنی سەدر پێیدا رۆیشتووە.\n“حه‌سه‌ن ڕووحانی” له لێدوانێكدا له دانیشتنی هاوفكری به‌ڕێوه‌به‌رانی دەولەتدا لە کاردانەوەیکدا سەبارەت بە داوکاری بناژوخوازەکان بۆ دەست لە کارکشانەوەی دەولەت وتی: ده‌وڵه‌ت نه له‌سه‌ر كار لاده‌چێت و نه هه‌ڵده‌وه‌شێته‌وه، ئەوانە وا دەزانن بەو هەڕەشانە دەوڵەت تەسلیم دەبێت بە هەڵدا روێشتۆن.\nپێشتریش حەسەن روحانی بناژۆخوازەکان بە ئاستەنگی لە بەرانبەر جێ بە جێ کردنی پلانەکانی دەوڵەت بۆ چاکسازی و هەروەها هوکای سەرەکی قەیرانی ئابوری و بوارەکانی دیکە لە ئێران، بە تایبەتی نارەزایەتیەکانی ئەو دوایانەی کاسبکاران تۆمەتبار کرد.\nپەژاک: سەرکەوتنی هەدەپە دەستکەوتی هەموو گەلانی ئازادیخوازە


15/6/2021 11:05 AM\nئەگەر لەم ڕۆژانەدا خەریکی بەسەختی هەوڵ بۆ پەرەپێدانی پیشەکەت دەدەیت، بەپێی نیشانەکان تا ماوەیەکی دیکە ئەنجامی هەوڵەکانی خۆت بە شێوەیەکی ئەرێنی دەبینیت، بزانە ئەوەندەی هەوڵدان گرنگە ئەوەندەش دۆزینەوەی ئاراستەی دروست گرنگە، لەلایەنی کۆمەڵایەتییەوە ئەگەر کەسانی دەوروبەرت لەبەر شێوازی بیرکردنەوە و کارەکانت لۆمەت دەکەن، ئەگەر خۆت دڵنیایت لە باشیی کارەکانت ئەوە پێویستە ناکات توشی ترس و دڵەڕاوکێ ببیت، لە ئێستادا وزەی ئەرێنی تۆ بەرزە و دەرفەتێکی گونجاوە بۆ ئەوەی شوێن خەون و خولیاکانت بکەویت، لەلایەنی سۆزدارییەوە زیادەڕەوی مەکە لە نواندنی هەستەکانت چونکە بەداخەوە هەندێک کەس هەڵگری ئەم هەمووە خۆشەویستییە نین و بە خراپ لێی تێدەگەن.\nئەگەر لەۆ ڕۆژانەدا و لە ژیانی کۆمەڵایەتیدا بەرەوڕووی کێشە بوویتەوە، باشترە ڕاوێژ بە نزیکترین هاوڕێتەوە بگریت، هەوڵەکانت بۆ تێپەڕاندنی ئەو قۆناغە دەگاتە ئەنجام بەو مەرجە خۆت خراپی نەکەیت، لەلایەنی پیشەییەوە ئەگەر دەتهەوێ بۆ ئاسانکاری خۆت کەسێک بکەیت بە شەریک، باشترە چوارچێوەی کارو چالاکییەکانتان دیاریکراو و بە نوسراوە بێت، ئەگەر نا رەنگە زۆر بە خێرایی پەشیمان بیتەوە، لەلایەنی سۆزدارییەوە ئامۆژگاری بورجەکەت بۆ تۆ ئەوەیە کە سۆزدارییەک کە بەردەوام شەڕ و دڵهێشانی تێدابێت چارەنووسێکی گەشی نابێت، بەخۆت و بە پەیوەندییەکەتدا بچۆرەوە، لەلایەنی تەندروستییەوە کێشەیەکی ئەوتۆت نییە بەڵام هەوڵبدە کاتی خەوتن و هەڵستانت بەپێی بەرنامە و دیاریکراو بێت.\nئەگەر لە ئێستاشدا تا رادەیەکی زۆر لە دووبارە بونەوەی ئەو رەفتارانە دەترسیت وا لە ژیانی سۆزدارانەی رابردوتدا روویاندا، ئەبێ بزانیت کە ئەو ترسەت نابەجێیە و ئەگەر بەردەوام بێت، دەرفەتی چێژوەرگرتن لە ژیانت لێدەستێنێت، بۆیە پێویستە لە ڕێگە راوێژکردن بە کەسە نزیکەکانتەوە هەوڵ بۆ لەناوبردنی ئەو ترسە بدەیت، ژیرانە شوێن حەز و خولیاکانت بکە و بزانە کە لەم کارەت پەشیمان نابیتەوە، بەپێی نیشانەکان ئەگەری ئەوە هەیە کە زیاتر لە حاڵەتی ئاسایی خەون بە کەسێکی ناسیاوەوە ببینیت، ئامۆژگاری بورجەکەت ئەوەیە کە نابێ ئەو کەسە بە هیچ شتێکی شاراوەی ژیانی تۆ بزانێت، چونکە ئەگەری ئەوە هەیە بە خراپ و بە دژی تۆ بەکاری بهێنێت، لەلایەنی ئابورییەوە ئێستا ئاستی وزەی نەرێنی بەرزەو پیویستە پارەی کەمتر خەرج بکەیت.\nبەپێی نیشانەکان باشترە لە هەوڵە پیشەییەکانت بەردەوام بیت و لەگەڵ شکەستە چکۆلەکان پاشەکشە مەکە بەڵکو هەوڵبدە ئەزمونیان لێوەربگریت، لەم ڕۆژانە ئاستی وزەکان هاوسەنگە و گۆڕانێکی تایبەت نابیندرێت و تەنها ئەبێ بەردەوام بیت، لەلایەنی سۆزدارییەوە بیری جیابوونەوە مێشکتی پڕ کردووە، بەڵام ئەگەر کەسێک بۆتە هۆکاری ئەم ساردبوونەوەیەت، باشترە لە بڕیارداندا پەلە نەکەیت و هەموو لایەنەکانی لێکبدەوە با دواتر پەشیمان نەبیتەوە. لەلایەنی تەندروستییەوە لە ئێستا باشیت بەڵام ئەگەر هاوسەنگی وزە بەرەو باری نەرێنی بگۆڕێت، بەر لە هەر شوێنێک کاریگەری نەرێنی لەسەر باری دەرونیت دادەنێت، کەوابو باشترە هەر ئێستا شتە دڵخۆشکەرەکانی ژیانت بدۆزییەوە و وزەی ئەرێنییان لێوەربگریت.\nئەگەر لەم ڕۆژانەدا لەلایەنی پیشەییەوە بیر لە پلاندانان دەکەیتەوە بۆ بەدەستهێنانی سەرکەوتن، باشترە بزانیت کە هاوسەنگی وزە لە ئاستێکی نزمدایە و پێویستە باری دەروونی خۆت بەهێز بکەیت و هۆکارەکانی دڵخۆشیت بە ژیان بهێنیتەوە بیر خۆت و بەم شێوەیە ئاستی وزەی ئەرێنی زیاتر بکەیت و ئینجا دووبارە هەوڵ بدەیتەوە بۆ مەبەستەکەت، ئەگەر بتوانیت ئەم کارە بکەیت بە ئەگەری زۆروە سەرکەوتو دەبیت، لەلایەنی سۆزدارییەوە هەوڵ مەدە خۆشەویستەکەت تاقی بکەیتەوە، ئەم کارە پەشیمانی بەدواوە دەبێت، ئامۆژگاری بۆرجەت ئەوەیە کە پێشترێتی بدەیت بە تەندروسیت و خۆت لە هەر جۆرە خوویەکی زیانبەخش دووربخەرەوە.\nئەگەر بڕیارت داوە سەرکەوتن بەدەست بهێنیت و ئامادەیت هەوڵی زۆر بدەیت، ئەوە بزانە کە نیشانەکان باس لە چەند بەربەستێک دەکەن، تەنها لە حاڵەتێکدا لێیان تێپەڕ دەبیت کە متمانەبەخۆییت نەکەوێتە ژێر کاریگەری وزەی نەرێنی ئەو کەسانە کەوا بڕوایان بە کارەکەت نییە، بۆ ئەم مەبەستە ئەبێ بخوێنیتەوە و زانیاری خۆت زیاد بکەیت و هەنگاوەکانت لە ڕووی بیرکردنەوە بێت، لەلایەنی سۆزدارییەوە ئەگەر هەست دەکەیت لەگەڵ خۆشەویستەکەتدا جیاوازی فکریتان هەیە، وریابە کە هەندێک جار بە هۆی هاتنی کەسێکی سێهەمەوە ئەم جیاوازییە لاوەکییانە خۆیان پیشان ئەدەن و لە ڕاستیدا ئەبن بە بەهانە بۆ جیابوونەوە، بزانە کە لە، ڕۆژانەدا وزەی نەرێنی لە دەروونی تۆدا بەرزە و ئێستا کاتێکی گونجاو نییە بۆ هیچ بڕیارێکی گرنگ.\nلەلایەنی سۆزدارییەوە ئەگەر خۆشەویستەکەشت لەدایکبووی بورجی تەرازوە، هێزی وزەی ئەرێنی لە دەروونی ئێوەدا باڵادەستە، بۆیە کاتێکی گونجاوە بۆ پێکەوە بوون و بۆ تۆمارکردن کۆمەڵێک بیرەوەری خۆش و یادگار، متمانەت بە خۆشەویستەکەت هەبێ و ڕۆژە خۆشەکان بە هەستی نابەجێ ناخۆش مەکە، لەلایەنی پیشەییەوە بەرەوپێشچون دەبیندرێت بەڵام مەرجەکەی هەوڵی ژیرانە و کاری بە پلانە، لەلایەنی ئابورییەوە ئەگەر ئێستا پارەیەک بکەیت بە خێر، دوو هێندە وزەی ئەرێنی وەردەگریت و دەتوانیت سوودی لێوەربگریت، لەلایەنی تەندروستییەوە هەوڵبدە بەیانان وەرزش بکەیت، ئەم ڕۆژانەش خواردنی خوێ کەم بکەرەوە.\nئەگەر کەسێکی کە چاوەڕێی وڵامی سۆزدارانەی کەسێک دەکەیت، ئەبێ بزانیت کە لەوانەیە هەدنێک ئەم وڵامە دوابکەوێت و ئەوەی چاوەڕێی دەکەیت نەیێتە دی مەگەر ئەوەیکە وزەی ئەرێنی پێویست راکێشیت بۆ خۆت و ئینجا بەو هێزە زۆرەوە داواکەت دووبارە بکەیتەوە، یەکێک لە ئاسانترین رێگەکانی وەرگرتنی وزەی زۆر یۆگییە، دووەم ڕێگە بەدەستهێنانی سەرکەوتنە بچوکەکانە، لەلایەنی پیشەییەوە ئەگەر هەست بە بێهیوایی دەکەیت بزانە کە ئێستا کاتی هەڵستانەوەیە بۆ تۆ، ڕاوێژ لەگەڵ کەسانی شارەزا بکە و هەوڵەکانت ئاراستە بکە و بڕۆ بەرەو سەرکەوتن.\nبۆشاییەک لەنێوان دەرون وجەستەی تۆدا دروست بووە، وزەی ئەرێنی باڵادەستە بەڵام وزەی نەرێنی خەریکە لە ژێرەوە فشاری بۆ دەهێنێت، بۆ بەدەستهێنانی سەرکەوتن دەبێ سەرچاوەکانی وزەی نەرێنی کوێر بکەیتەوە، ئەگەر نا ئەم باڵادەستییە تێکدەچێت، کەوابوو هەوڵبدە خۆت لە یاد و بیرەوەری خراپ و هەروەها لە هەرجۆرە بۆنەیەکی خەماویی دوربخەیتەوە، هیوات بە داهاتوو هەبێت و چێژ لە خۆشییە بچوکەکانی ژیان وەربگرە، هەرچەندە لەم کارەدا سەرکەوتوو بیت، بە هەمان رادەش لە حەز و ئاواتەکانت نزیک دەبیتەوە، لەلایەنی تەندروستییەوە هەوڵبدە کاتی نوستن و هەستانت ڕێکبخەیتەوە.\nبەپێی نیشانەکان ئەمڕۆ ڕۆژێکە پڕ لە وزەی لەباری جەستەییەوە، ئەمڕۆ توانای ئەوەت هەیە زۆربەی ئەو کارە قورسانە ئەنجام بدەیت وا پێشتر بۆت سەخت بوو، بەڵام بزانە کە وزەکان بەردەوام لە گۆڕاندان و ئەگەر هەڵسوکەوتت گونجاو نەبێت، بۆ نمونە بیر لە شتی نەرێنی بکەیتەوە ئەم پێشبینییە دەگۆڕێت و پێچەوانە دەبێتەوە، لەم ڕۆژانەدا هەوڵبدە بەپێی پێشترێتی کارەکانت ئەنجام بدەیت، لەلایەنی سۆزدارییەوە ئەمڕۆ ڕۆژێکی ئاسایی دەبێت، بەڵام بە ئەگەری زۆرەوە دەربارەی کەسێکی ناسیاو لە شتێک ئاگادار دەبیتەوە کە بە هیچ شێوەیەک تەسەورت نەدەکرد، لە باری ئاورییەوە ئەم ڕۆژانە ڕۆژی متمانە کردن نییە.\nئەگەر لە شێوە و ستایلی ژیانت ڕازی نیت، ئێستا کاتێکی گونجاوە بۆ ئاڵوگۆڕ، بەڵام ئەگەر بەبێ بیرکردنەوە ئەنجامی بدەیت پەشیمان دەبیتەوە، لەلایەنی پیشەییەوە تەنها بیر لە خۆ ماندووکردنی زیاتر مەکەوە، بەڵکو هەوڵبدە ڕێگەی باشتر بدۆزیتەوە، لەلایەنی ئابورییەوە سەرسام مەبە بە پارەی خەڵک، ئێستا وزەیەکی باشت هەیە بۆ ڕاکێشانی پارە، بیر بکەوە، ڕواێژ بکە و هەوڵبدە و بزانە کە سەرکەوتوو دەبیت، لەلایەنی سۆزدارییەوە ئەگەر قەرارە خۆشەویستەکەت ببینیت ئەبێ جوانترین جلەکانت بکەیتە بەرت، ئاستی وزەی خۆشەویستی خەریکە دادەبەزێت و لەم ڕێگەیەوە دەتوانیت پێشی پێبگریت.\nئەگەر لەم ڕۆژانەدا هەست دەکەی وزەی پێویستت بۆ چالاکی ڕۆژانە نییە، هی ئەوەیە کە وزەی گەرما بەسەر جەستەتدا زاڵ بووە و هاوسەنگی تێکچووە، بزانە کە ئەم هاوسەنگییە بە سپیلت و سەهۆڵ ناگەڕێتەوە، تۆ لە ئێستادا و بەپێی نیشانەکان پێویستە پێداچوونەوە بکەیت بە بەرنامەی خواردنت، کەم بخۆیت و شتی فێنک بخۆیت، بۆ نموونە هەوڵبدە زیاتر میوە بخویت، پاش ئەمە بە ئەگەری زۆرەوە دووبارە چالاکیت بۆ دەگەڕێتەوە دەتوانی بەردەوام بیت لە رێگەی بەدەستهێنانی سەرکەوتن، لەلایەنی سۆزدارییەوە، ئەگەر بەم زووانە کەسێکت ناسیوە و زۆر لەگەڵی تێکەڵ بوویت، بزانە ئێستاش درەنگ نییە کە دووبارە بە سنوورەکانتدا بچیتەوە، ئیتر پاش ئەم ماوەیە ئەگەری ئەوە هەیە درەنگ بێت.


رۆژی جیهانی ئینته‌رنێتێكی پارێزراو\n8/2/2018 02:18 PM\nئینته‌رنێت له زمانه‌وانیدا وشه‌یه‌كی ئینگلیزیه‌و له دوو گری پێكدێت كه inter له‌گه‌ڵ Net زۆركات ئه‌م زاراوایه به‌هه‌ڵه لێكدرانه‌وه‌ی بۆ ده‌كرێت، به‌ڵام لێكدانه‌وه راستیه‌كه‌ی ئه‌وه‌یه كه inter به واتای (له‌نێوان) دێت، Netیش به واتای (تۆڕ) دێت، واته تۆرێك له‌نێوان تۆره‌كان دێت، به‌ڵام هه‌ندێك زمانه‌وان ده‌ڵێن به واتای چونه ناو تۆڕ دێت.\nبه‌ڵام گه‌ر بمانه‌وێت پێناسه‌ی ئینته‌رنێت بكه‌ین، ئه‌وا بریتییه له تۆریكی جیهانی له‌نێوان كۆمپیوته‌رو ئامێره زیره‌كه‌كان كه ریگه به به‌كاربه‌ران ده‌دات په‌یوه‌ندی له‌نێوان یه‌كتردا دروستبكه‌ن و هه‌ر زانیاریه‌كیان بوێت له سه‌رانسه‌ری جیهاندا له‌رێگه‌ی وێباسیته‌كان و به‌هۆی چاو یان بیستن یان نوسین وه‌ربگرن، ئینته‌رنێت كات و شوێنی بریوه‌و یاساكانی دووری تێكشكاندووه.\nله‌رووی مێژوویه‌وه، ئینته‌رنێت بۆ یه‌كه‌مجار له ئه‌نجامی پرۆژه‌ی (ئاربانت)ه‌وه دروستبوو كه پرۆژه‌یه‌كی وه‌زاره‌تی به‌رگری ئه‌مریكا بوو له ساڵای 1969 ده‌ستیپێكرد كه ئامانجی پرۆژه‌كه بۆ هاوكاریكردنی سوپای ئه‌مریكا بوو له‌ڕێگه‌ی تۆری حاسیبه‌ی خۆكرده‌وه بوو بۆ به‌ستنه‌وه‌ی دامه‌زراوه‌و زانكۆكه‌كان و سوود وه‌رگرتن له توێژینه‌وه‌كان بۆ مه‌به‌ستی سه‌ربازی.\nئه‌م پرۆژه‌یه له ساڵی 1983 گۆردرا به‌تۆری پرۆتۆكۆڵ NCP كه ئه‌مجۆره‌یان ئاسانتر به‌كارده‌هێنراو زانكۆو دامه‌زراوه نیشتیمانییه‌كانی زیاتر پێكه‌وه به‌سته‌وه، له ساڵی 1993 له سه‌نته‌ری نیشتمانی بۆ ته‌كنه‌لۆژیای هه‌ژماری بی سنوور له زانكۆی ئیلینۆی ڤێرژنی 1.0 ده‌ركراو له ساڵی 1994 گرنگییه‌كی زیاتر به ئینته‌رنێت درا له سه‌رجه‌م بواره‌كاندا.\nله ساڵی 2017دا 3.7 ملیار كه‌س ئینته‌رنێتیان به‌كارهێناوه به شێوه‌یه‌ك له‌هه‌ر 15 خوله‌كێك كه‌سێك دێته ناو ئینته‌رنێته‌وه‌و وڵاتی چین یه‌كه‌مین وڵاتیشه له به‌كارهێنانی ئینته‌رنێتدا.\nئەمەش لەكاتێكدایە ئەمساڵ یادكردنەوەی رۆژی جیهانی ئینته‌رنێت وه‌ك كلتورێكی ساڵانه رۆژی 6-2 ی بۆ دیاریكراوە، بۆ ئه‌مساڵیش له‌ژێر دروشمی (تۆ گۆرانكاری بكه، له‌پێناو تۆری ئینته‌رنێتێكی باشتر، ئه‌م یاده‌ش له سه‌رانسه‌ری جیهاندا بۆ پاراستنی ئینته‌رنێت و به‌كارهێنانێكى سودمه‌ندانه یاده‌كه ده‌كرێته‌وه.\nخاك - س: PUKmedia


کازمی وەڵامی عەسائیبی ئەھلی حەق دەداتەوە - پرس میدیا\nHome Unlabelled کازمی وەڵامی عەسائیبی ئەھلی حەق دەداتەوە\nکازمی وەڵامی عەسائیبی ئەھلی حەق دەداتەوە\nپرس میدیا 12/25/2020 11:26:00 pm\nسەرۆکوەزیرانی عێراق رایگەیاند، ئاسایشی عێراق ئەمانەتە و داوای هێورکردنەوەی رەوشەکە دەکەین\nمستەفا کازمی سەرۆک وەزیرانی عێراق راێگەیاند:نامانەوێت جارێکی دیکە عێراق پەلکێشی سەرکێشییەکی سەرەڕۆییانەی دیکە بکرێت.وتیشی ، "بۆ رووبەڕووبوونەوەی یەکلاکەرەوە ئامادەن، بەڵام کاتێک دەبێت کە ئەگەر پێویست بێت".\nسەرۆکوەزیرانی عێراق لە تویتێکدا ئاماژەی بەوە کردووە، لە هەوڵەکانیاندا بۆ گەڕانەوەی متمانەی خەڵک و دامەزراوە ئەمنییەکان و سوپا بە دەوڵەت سەرکەوتنیان بەدەستهێناوە. بەپێی ئەو گرتە ڤیدیۆییانەی لە سۆشیاڵ میدیا بڵاوکراونەتەوە، هەندێک گرووپی چەکداری دەمامکدار کە خۆیان وەکو عەسائیبی ئەهلی حەق دەناسێنن بانگەشەی ئەوە دەکەن، لەنێو بەغدا بڵاوبوونەتەوە و لە قسەکانیاندا دەڵێن، چاوەڕوانی "یەک ئاماژەی" قەیس خەزعەلی، سەرکردەی عەسائیبی ئەهلی حەق دەکەن بۆ ئەوەی هێرش بکەنە سەر بەکرێگیراوەکانی ئەمریکا.ش\nئەو گرووپە چەکدارە لەنێو هەڕەشەکانیاندا ئەوەشیان گوتووە کە ئەمشەو "شەوێکی گەرم دەبێت" بۆ بەکرێگیراوەکانی ئەمریکا.\nBy پرس میدیا at 12/25/2020 11:26:00 pm


مانگی ڕەمەزان Mangi Ramazan for Android\nRated 4.84/5 (87) — Free Android application by hiwaselah\nAbout مانگی ڕەمەزان Mangi Ramazan\nبەرنامەی ( مانگی ڕەمەزان ) وەشانی دووەم بۆ مۆبایلەكانی سیستەمی ئەندرۆید ، نزیكەی ٣٠٠ بابەت لەسەر مانگی ڕەمەزان و ڕۆژوو گرتن ، هەموو ساڵێك ان شا‌ء الله ئەم بەرنامەیە نوێ دەكرێتەوە و بابەتی نوێی بۆ زیاد دەكرێت.\nبەرنامەی مانگی ڕەمەزان وەشانی دووەم پێك هاتووە لەم بەشانە:\n١- كۆمەڵێك بابەت لەسەر مانگی ڕەمەزان و ڕۆژوو گرتن.\n٢- پرسیار و وەڵام لەسەر مانگی ڕەمەزان و ڕۆژوو گرتن.\n٣- فەرموودەكانی صحیح بوخاری لەسەر ڕۆژوو.\n٤- فەرموودەكانی صحیح موسلیم لەسەر ڕۆژوو.\n٥- ڕۆژووە سوننەتەكان پاداشتی گرتنیان.\n٦- كاتەكانی بانگ بۆ چوار پارێزگاكەی هەرێمی كوردستان و دەوروبەریان.\n٧- بیدعەكانی مانگی ڕەمەزان و ڕۆژوو گرتن.\n٨- فەرموودە لاوازەكانی مانگی ڕەمەزان و ڕۆژوو گرتن.\n٩- بەرنامەكانی ئێمە بۆ مۆبایلەكانی سیستەمی ئەندرۆید.\n١٠- چاتی ئیسلامەكەم و چۆنێتی بەشداری كردن تێیدا ، بۆ فرییەكانیش دەبێت.\nلينكى هەموو بەرنامەكانمان لە گوگڵ پلەی\nDownload and install مانگی ڕەمەزان Mangi Ramazan version 2.0 on your Android device!\nAndroid package: com.hiwaselah.ramazan, download مانگی ڕەمەزان Mangi Ramazan.apk\nVersion update مانگی ڕەمەزان Mangi Ramazan was updated to version 2.0 May 13, 2017\nName changed Name changed! Mangi Ramazan مانگی ڕەمەزان now is known as مانگی ڕەمەزان Mangi Ramazan. May 13, 2017\nWhat are users saying about مانگی ڕەمەزان Mangi Ramazan\nبارك الله فيكم خوای گەورە لێتان قبوڵ بکات ماندووبوونتان بەپاداشتێکی خێری زۆر گەورە بداتەوە\nزۆر شازە دەستان خۆش بێت\nجزاكم اللّه خيراً بارك الله فيكم\nجزاک الله خیرا کاکه گیان ده کری کاتی بانگی شاره کانی روژ هه لاتیشی تیدا بگونجینی\n14/Jun/2016 by T####:\nمانگی ڕه‌مه زان — Baxtawar BzhiFree App\nDove Mangi — CrizioFree App\nEdo - Know what you eat — Edo srlFree App


گرووپی KeenLab بە سەرکەوتویی iPhone XS Max ـیان لەسەر وەشانی iOS 12.2 جەیڵبرەیک کرد – کەی ئای تی ئێن\nئاسایشی ئەلیکترۆنی 5, ئایار 2019\nهاککەری بەهرەمەند Liang Chen لە گرووپی KeenLab تایبەت بە توێژینەوەی ئاسایشی توانیان بە سەرکەوتویی وەشانی iOS 12.2 جەیڵبرەیک بکەن.\nگەشەپێدەرەکە ڤیدیۆیەکی بڵاو کردووەتەوە، کە تێیدا ئایفۆن XS Max بەکاردەهێنێت و ژمارەی وەشانی ئایفۆنەکە نیشان دەدات کە لەسەر وەشانی iOS 12.2 کار دەکات و دواین وەشانە. لە پاشان دەست دەکات بە جەیڵبرەیک کردنی ئامێرەکە بە ئامرازی تایبەت. لە دوای کەمێک، ئەپی Cydia زیاد دەبێت و ئەپەکە دەکاتەوە. بەمەش بە سەرکەوتوویی توانی بەربەستی سیستەمەکە بشکێنێت و دواین وەشانی iOS جەیڵبرەیک بکات.\nگرووپەکە لە پێشوودا ڤیدیۆی جەیڵبرەیک کردنی دواین وەشانەکانی iOS 10 و iOS 11 و iOS 12 ـەیان بڵاوکردبووەوە. هەرچەندە دڵخۆشکەرە، بەڵام گرووپەکە بەوە ناسراون کە هیچ کام لە بەرهەمەکانیان بڵاو ناکەنەوە. بێجگە لە ڤیدیۆی چالاکییەکانیان نەبێت.\nتاوەکو ماوەی ڕابردووش هیچ ئامرازێکی جەیڵبرەیک توانای جەیڵبرەیک کردنی ئەو ئامێرانەی نەبوو کە پڕۆسێسەری A12 ـەیان لەسەر جێگیر بوو (وەکو ئایفۆن XR و XS و XS Max) لەسەر وەشانەکانی iOS 12. بەڵام، خۆشحاڵانە گرووپی Electra ئامرازی Chimera ـیان بەردەست کرد کە توانای جەیڵبرەیک کردنی گشت ئامێرەکانیان هەبوو لەسەر وەشانەکانی iOS 12 بەو ئامێرانەشی کە پڕۆسێسەری A12 ـەیان لەسەر جێگیر بوو.\nتاگەکان ئاسایشی ئەلیکترۆنی ئای ئۆ ئێس cydia iOS 12 iPhone XS Max jailbreak KeenLab جەیڵبرەیک هەواڵ


عادل حه‌سه‌ن ره‌شید مزیرى | Evro News\nسه‌ره‌كى Authors Posts by عادل حه‌سه‌ن ره‌شید مزیرى\nعادل حه‌سه‌ن ره‌شید مزیرى\n16 ته‌باخێ تێگه‌هێ ئایدۆلۆژیا نه‌ته‌وه‌یی و نشتیمانی یه\nهه‌ر ژ دامه‌زراندنا پارتی دیمۆكراتی كوردستان ل سالێن 40 دا سه‌د سالیا چه‌رخێ نوو دا ل 16 ئوگێستێ 1946، ب مه‌به‌ستا لێكدانا بزاڤا پارتێن كوردی به‌ر ب دروستكرنا پارته‌كا بهێز ل ژێر ناڤێ (پارتی دیمۆكراتی كوردستان) پێخه‌مه‌ت دروستكرنا پرۆگرامه‌كێ سیاسی بۆ دیاركرنا كه‌ساتی و جڤاكێ كوردی د ناڤ جڤاكێن نێڤده‌ولی دا. وه‌ك خواندنه‌كا ئه‌كادیمی بۆ تێگه‌هێ ئایدۆلۆژیا ڤێ پارتێ د ناڤ ئه‌ده‌بیات و خواندنێن سیاسی و مێژووی دا، گه‌له‌ك جار هاتیه تۆماركرن وه‌ك پارته‌كا شۆره‌شگێر بۆ پاراستنا جڤاك و نشتیمانى، هه‌روه‌سا ئه‌ڤ پارته دهێته نیاسین وه‌ك پارته‌كا سیاسی دیمۆكراسی ئانكو وه‌ك تێگه‌هێ ئایدولوژیا نه‌ته‌وایه‌تی كۆمه‌كا هزرێن دیرۆكی و مافێ مرۆڤایه‌تی بنیاتێ ڤێ بزاڤێ بووینه هه‌ولدانا مه‌له‌ڤانیا سیاسی و چه‌سپاندنا مافێن نشتیمانی یه. تێگه‌هێ ئایدۆلۆژیا پارتی دیمۆكراتی كوردستان، ره‌نگڤه‌دانه‌ك بوو ژ كاره‌ساتێن مێژووی ل هه‌مبه‌ر ملله‌تێ كورد، نه تنێ دانپێدان ب مافێ مرۆڤی و دادپه‌روه‌ری و كه‌ساتیا هزری، هه‌روه‌سا بۆ مافێ ملله‌تێ كورد بۆ چاره‌نڤیسێ خوه، وه‌ك گه‌له‌ك ملله‌ت و گه‌لێن جیهانێ ناسناما خوه هه‌بیت. د ناڤ دیباجه‌یا دامه‌زراندنا ڤێ پارتێ ئارمانجێن نه‌ته‌وه‌ی و نشتیمانی و نێڤده‌ولی، گرنگیا خوه هه‌یه پێخه‌مه‌ت كاودانێن سیاسی و ژ ئه‌گه‌رێن مێژووی ل رۆژهه‌لاتا ناڤین كورد وه‌ك نه‌ته‌وه بوویه قوربانی. لێ خه‌باتا به‌رده‌وام یا ڤێ پارتێ ل باكۆرێ عیراقێ ئه‌ڤ پارته ژ ئه‌نجامێ دانپێنه‌دانا ب مافێن ملله‌تێ كورد ئه‌ڤ ئایدۆلۆژیه شیایه شۆره‌شێن چه‌كداری دروست بكه‌ت و به‌ره‌ڤانیا ملله‌تێ كورد بۆ پاراستنا (جڤاك، نشتیمان، نه‌ته‌وه، كه‌لچه‌ر، زمان) ل سه‌ر ئاستێ نه‌ته‌وه‌ی و هه‌رێمی و نێڤده‌وله‌تی. د لاپه‌رێن مێژووی دا، هه‌ر ژ په‌یمانا سیڤه‌ر 1920 و دامه‌زراندنا ده‌وله‌تا عیراقێ ل 1921 كورد به‌ری ڤێ مێژوویێ ب هزاران سالان ل رۆژهه‌لاتا ناڤین ئاكنجیێن جوگرافی یا خوه یا دروست بوون ل وه‌لاتێ عیراق و ئیران و توركیا و سووریا. نێزیكی 40 ملیۆن كه‌س خودان ئێك سروشت و كه‌لچه‌ر و زمان بووینه، لێ خودانێن خوه ئێك وه‌لات نه‌بووینه.\nله‌ورا ئێك ژ گرنگترین ئارمانجێن ئایدۆلۆژیا پارتی دیمۆكراتی كوردستان، جێبه‌جێكرنا هزرا نه‌ته‌وایه‌تی و گێران و دروستكرنا شۆره‌شێن چه‌كداری پێخه‌مه‌ت قه‌له‌مدانا چاره‌نڤیسێ ملله‌تێ كورد. ئایدۆلۆژیه‌تا ڤێ پارتێ حه‌زا نه‌ته‌وایه‌تی یا كوردی ل نك هزاران گه‌نجێن كورد دروست كریه، ئه‌و هزر و ئایدۆلۆژیه‌ت بووینه بنیاتێ دروستكرنا شۆره‌شگێرێن هزری و چه‌كداری بۆ به‌ره‌ڤانیا گه‌لێ كورد و خۆراگریا له‌شكری و سیاسی دژی حوكمرانیێن جودا ل وه‌لاتێ عیراقێ هه‌ر ژ سه‌رده‌مێ شاهێن عیراقێ د سالێن 20 دا حه‌تا روخاندنا دووماهی رژێما توندره‌و ل سالا 2003. ژ ئه‌نجامێ ئایدۆلۆژیه‌تا ڤێ پارتێ ده‌ستكه‌فتێن نه‌ته‌وایه‌تی سه‌ر ئاستێ ناڤخوه‌ی و هه‌رێمی و نیڤده‌وله‌تی هه‌بووینه. شۆره‌شێن ڤێ پارتێ ل سالێن 70 حوكمه‌تا عیراقێ نه‌چاركریه رازی ببن سه‌ربه‌خوه‌یا كوردستانی هه‌بیت، ئانكو ئۆتۆنۆمى و ده‌ڤه‌رێن كوردستانێ سه‌ربخوه ببن ژ لایێ حوكمرانی ڤه، لێ ئه‌و ژی خاپاندنه‌كا سیاسی بوو ژ لایێ رژێما به‌عس و چه‌ندین وه‌لاتێن شۆفێنی و خیانه‌تكار. شۆره‌شا كوردی به‌رده‌وام بۆ ب خه‌باتا چه‌كداری و سیاسی، لێ ب مخابنی ڤه كورد تووشی گه‌له‌ك كاودانێن دژواربوون بۆ نموونه ل سالێن (1980 ـ 1988) جه‌نگێن عیراقێ و ئیرانێ، هه‌ر ل ماوێ ڤی شه‌ڕی دا حوكمه‌تا عیراقێ چه‌كێ كیمیای بكارئینایه، ب مه‌به‌ستا ژناڤبرنا شۆره‌شێن كوردی و قڕكرنا ملله‌تێ كورد. د ماوێ ڤی شه‌ڕی دا حوكمه‌تا عیراقێ و ئۆمێدێن وان به‌رفره‌هتربوون و كارێن نه مرۆڤایه‌تی ب تۆماركرنا:\n(جینۆسایدا كوردێن بارزانی ل سالا 1983 ب هه‌بوونا هه‌شت هزار قوربانیان، كیمیا بارانكرنا هه‌له‌بچه ل سالا 1988 ب هه‌بوونا چار هزار قوربانیان، جینۆسایدا ئۆپه‌راسیۆنێن ئه‌نفالێ ل سالا 1988 ب هه‌بوونا 182 هزار قوربانیان). ژ ئه‌نجامێ كاودانێن سیاسی ل رۆژهه‌لاتا ناڤین و ئاریشا عیراق و كۆێتێ سالێن (1990 ـ 1991) دو راپه‌رین ل عیراقێ دروست بوون:\nیا ئێكێ/ ڕاپه‌رینا ملله‌تێ كورد ل باكۆرێ عیراقێ.\nیا دووێ/ راپه‌رینا شیعه‌یان ل باشۆرێ عیراقێ.\nجیاوازی ئه‌وبوویه سیاسه‌تمه‌ندارێن كورد و ژ ئه‌نجامێن سه‌ربۆرێن چه‌كداری و هزری و سیاسی كورد شیاینه زۆنه‌كا سه‌ربخوه ل باكۆرێ عیراقێ دروست بكه‌ن و پشكداری كۆنگره و په‌یوه‌ندیێن نیڤده‌وله‌تی ببن، هه‌روه‌سا دانانا په‌رله‌مان و سازێن ئه‌كادیمی و پشكداربوون د دروستكرنا حوكمه‌تا عیراقا فیدرال پشتی روخاندنا رژێما به‌عس ل سالا 2003، لێ ب مخابنی ڤه شۆفینیه‌تا حوكمه‌تێن عیراقێ یا به‌رده‌وام بوو، سه‌ره‌رای كورد شیاینه مه‌زنترین رێكخراوا تیرۆرستی ب ناڤێ ده‌وله‌تا ئیسلامی (داعش) بشكێنن ل 2014.\nئه‌م ئاماژه ب وێ چه‌ندێ ناكه‌ین كا ڤێ پارتێ چه‌ند ده‌ستكه‌فت ب ده‌ستخوه‌ڤه ئینایه وه‌ك پرۆپاگنده‌كا سیاسی، لێ ئایدۆلۆژیه‌تا ڤێ پارتێ شیایه وه‌ك سه‌ربۆرێن مێژووی و هزری و سیاسی بۆ رایا جیهانی بسه‌لمینن و ئاشكرا بكه‌ن كو رۆخاندنا رژێما عیراقێ ل 2003 پێدڤیه‌كا سیاسی بوو ل رۆژهه‌لاتا ناڤین. له‌ورا گرنگیا ئایدۆلۆژیا سیاسی نه ب تنێ ئاخ و نشتیمان و نه‌ته‌وه، به‌لكو پشكداربوونه د مه‌له‌ڤانیا سیاسی یا جیهانی دا ل ناڤ بۆیه‌رێن جودا جودا، بۆ رزگاركرنا جڤاك و وه‌لاتان ژ سیسته‌مێن فاشست و سته‌مكار، لێ ب دیتنا مه گرنگیا ڤێ ئایدۆلۆژیێ ئه‌وا پارتی دیمۆكراتی كوردستانی ل سه‌ر وێ بنیاتێ پرۆژێن خوه یێن نه‌ته‌وایه‌تی تۆمار كرینه ئه‌و بوویه بریارا ڤێ پارتێ ب سه‌ركرداتیا سه‌رۆك (مسعود بارزانی) و بریارا ریفراندۆمێ ئه‌ڤ بریاره بوویه نیشادانه‌ك بۆ ئایدۆلۆژیا سیاسی یا كوردی به‌ر ب سه‌رخوه‌بوونا خوه ل ناڤ هه‌لسه‌نگاندنا سیاسی و هه‌رێمێ و نیڤده‌وله‌تی. گه‌ر بریارا ریفراندۆمێ ل سالا 25/9/2017 بریاره‌كا شاش بیت، پێگوهۆرێ وێ چ بوویه؟ و بۆچی خودانێن ئایدۆلۆژیێن جودا، ب تنێ هه‌ڤڕكیێن سیاسی دكه‌ن و نه‌شێن بریارێن وێرانه بده‌ن بۆ دامه‌زراندنا وه‌لاته‌كی ب ناڤێ كوردستان.\nعادل حه‌سه‌ن ره‌شید مزیرى*\nدیمه‌نێن نه‌مرۆڤایه‌تى و كریارێن قڕكرنا هزاران ژ خه‌لكێ سڤیل یێ ناوچا شنگال، پشتى شه‌ش سالان ژ هێرشكرنا ده‌وله‌تا ئیسلامى یا ئاشۆپى ب سه‌رپه‌رشتیا رێكخراوا داعش isis و سه‌ده‌هان چه‌كدارێن ڤێ رێكخراوێ ژ ره‌گه‌زنامێن وه‌لاتێن عه‌ره‌بى و بیانى بوون، ئه‌ندامێن ڤێ رێكخراوێ ژ سنوورێ وه‌لاتێ سووریا و باژێرێ مووسل قه‌ستا شنگالێ كر و هێرشكرن، و شنگالێ دكه‌نه گۆره‌پانه‌كا سه‌ربازى ب پلانه‌كا دارشتى ژ روویێ سیاسى و له‌شكرى، به‌لێ نه بتنێ ب مه‌به‌ستا كوشتنا خه‌لكێ سڤیل، به‌لكو ب مه‌به‌ستا جینۆسایدكرنا كۆمه‌لگه‌ها ئێزدییان ژ تلعزێر، تل قصب،خانه‌سۆر، سیپا شێخ خدر، كۆچۆ، چه‌ندین جه و گوند و مزارێن ئێزدییان بووینه تراجیدیا مێژوویا هه‌ڤچه‌رخ. تایتلێن میدیایا ناڤخوه‌یى و هه‌رێمى و جیهانى ئه‌ڤ روودانه شه‌رمزاركریه، لێ پشتى كۆمكوژیێن ب كۆمب بۆ هزاران ژ گه‌نج و لاو و زارۆیێن ئێزدییان ژ ته‌مه‌نێ 12،13 تا 80 سال هاتنه گوله‌برانكرن، ل گۆر گۆرێن كۆم ب كۆم هاتنه بنئاخكرن، ئه‌ڤ دیمه‌نه و كریارێن نه‌مرۆڤایه‌تى به‌شه‌ك بوو ژ ژێكجوداكرنا ئافره‌تان و كچێن سنێله و بكارئینانا توندترین كریارێن نه مرۆڤایه‌تى د مێژوویێ دا ژلایێ ئه‌ندامێن رێكخراوا ژناڤبرى ڤه وه‌ك پلان. و هزاران تاوانێن ده‌ست درێژیێ هاتنه‌كرن ل گه‌ل ژن و كچێن ئێزدیان، و ڤه‌گوهاستنا وان بۆ باژێرێن تله‌عفر و مووسل ل عیراقێ و چه‌ندین باژێرن سووریێ، ب مه‌به‌ستا كرین و فرۆتنا وان. بۆچى زارۆیێن جیهانێ ل ته‌باخا 2014 دگه‌ل خێزانێن خوه د ناڤ دیمه‌نێن جوان و مه‌له‌ڤانگه‌هان و باخچه و پاركان بوون، لێ زارۆیێن ئێزدییان ل بازارێن كرین و فرۆتنێ قوربانى بوون. پشتى هه‌ر روودانه‌كا هاتیه ئه‌نجامدان د ناڤ میژوویێ د،ا هزاران سڤیل بووینه قوربانى، بۆ نموونه جینۆسایدا ئه‌رمینیا هولوكوست ئه‌نفال دارفۆر، رواندا. له‌ورا ژ لایێ قانوونى ڤه ل مێژوویا سه‌رده‌م په‌یمان و بریار ب شێوه‌یه‌كێ فه‌رمى هاتینه دروستكرن ل سه‌ر ئاستێ جیهانى بۆ قه‌ده‌غه‌كرنا كریارێن جینۆسایدێ و تاوانێن دژى مرۆڤایه‌تى و هه ر ژ سالێن چلان دا هه‌تا ئه‌ڤرۆ، بریار هاتنه‌دان، بۆ نموونه ژ ئارتیكلێ دووێ ژ په‌یمانا نیڤده‌وله‌تى بۆ نه‌هێلان و قه‌ده‌غه‌كرن و سزادانا تاوانێن جینۆسایدێ و تاوانبارێن كریارا قركرنا ره‌گه‌زێ مرۆڤایه‌تى ب شیوه‌یه‌كى (عن قصد) كو قركرنا ره‌گه‌زى مرۆڤایه‌تى وه‌ك (genocide) هاتیه وه‌سفكرن و نیاسین ئه‌و كریاره ئه‌وا دهێته ئه‌نجامدان ب مه‌به‌ستا ژناڤبرنا كۆمى، یان پشكه‌كى ل سه‌ر گرۆپه‌كێ مرۆڤایه‌تى، ئانكو ئه‌و ره‌گه‌ز ل سه‌ر بنیاتێ نه‌ژاد و ئاین و نه‌ته‌وه‌ى ئه‌ڤ پێناسه هاتیه تۆماركرن ب وه‌سفه‌كا قانوونى ل گۆر په‌یمانا رێكه‌فتناما قه‌ده‌غه‌كرنا جینۆسایدێ و سزادانا وێ ئه‌ڤ ریكه‌فتنامه هاته دروست كرن 1948.\nماددا ئێكێ ـ ژ ڤێ رێكه‌فتنامێ ژلایێ لایه‌نێن پێكهاتى بۆ نه‌هێلانا تاوانێن جینۆسایدێ ل ده‌مێ ئاشتیێ یان شه‌ڕى، به‌لكو ئه‌و تاوان ل گۆر قانوونا نێڤده‌وله‌تى دهێته ئیدانه‌كرن و دووڤچوونا قانوونى دژى تاوانبارێن ڤان تاوانان.\nماددا دووێ ـ ژ ڤێ رێكه‌فتنامێ جینۆساید وێ رامانێ دده‌تن بۆ كریارێن دهێنه ئه‌نجامدان بۆ ژناڤبرنا گشتى یان به‌شه‌كى ل سه‌ر گرۆپه‌كێ ئاینى و نه‌ژاد و نه‌ته‌وه‌یى و به‌رگێن ڤى ماددێ:\nأ. كوشتنا ئه‌ندامێن ڤى گرۆپێ.\nب. هێرشكرنا توندره‌وى دژى كه‌سانێن ڤى گرۆپێ فیزیكى و ده‌روونى.\nج. نه‌چاركرنا باردۆخه‌كێ نه‌خۆش بۆ ڤى گرۆپێ، یان به‌شه‌كى ژى بۆ مه‌به‌ستا نه‌هێلانا وى.\nد. سه‌پاندنا باردۆخێ رێگرى ژدایكبوونێ (زاروێ) بكه‌ت د ناڤ گرۆپه‌كى.\nه.ڤه‌گوهاستنا زورى یا زارۆیان ژ گرۆپه‌كى بۆ ئیكێ دیتر.\nماددا سیێ: خالا هه‌ره گرنگ ژ ڤێ رێكه‌فتنامێ هاتیه واژووكرن كو ئه‌ڤ كریارێن ل خوارێ سزا ل سه‌ر دهێته چه‌سپاندن وه‌ك جینۆساید ـ مه‌به‌ستا ئه‌نجامدانا جینۆسایدێ ـ هاندانا زیندى و ئاشكه‌را مه‌ره‌ما ئه‌نجامدانا جینۆسایدێ ـ هه‌ولدان بۆ ئه‌نجامدانا جینۆسایدێ ـ پشكداركرن د كریارا جینۆسایدێ دا). له‌ورا نه‌بتنێ ئه‌نجامدانا كریارێن جینۆسایدێ دبیته تاوان، هه‌ر ئێك ژ وان كریارێن مه‌ئاماژه پێدایى دێ ئه‌نجامده‌رێ وێ وه‌ك تاوانبار هێته نیاسین و دێ هێته سزادان، هه‌روه‌سا ئه‌ڤ رێكه‌فتناما و چه‌ندین رێكه‌فتنامێن هاتینه واژوكرن د مێژوویێ دا سه‌باره‌ت بابه‌تێ جینۆسایدێ، هه‌روه‌سا دووماهیك رێكه‌فتناما دژى كریارێن جینۆسایدێ ئه‌وا ل سالا 1998 هاتیه واژوكرن ب ناڤێ ICC سیسته‌مێ رۆما یێ سه‌ره‌كى بۆ دادگه‌ها جینائى یا نیڤده‌وله‌تى، دیار دكه‌ت چه‌ندین گه‌لێن جیهانێ و كه‌لچه‌رێن هه‌ڤپشك هه‌نه، هه‌روه‌سا دیاردكه‌ت كو هزاران زارۆ و ئافره‌ت و زه‌لام بووینه قوربانى بۆ مه‌زنترین كاره‌ساتێن جینۆسایدێ و ئه‌ڤ تاوانێن كو مێشكێ مرۆڤایه‌تى هه‌ژاندن. له‌ورا ل ئارتیكلێ پێنجێ ژ رێكه‌فتناما ICC 1998 ته‌كه‌س دكه‌ت كو تایبه‌تمه‌ندیا دادگه‌هێ دووڤچوونا تاوانێن مه‌ترسیدار وه‌ك تاوانا جینۆسایدێ و تاوانێن دژى مرۆڤایه‌تى و تاوانێن دژى شه‌ڕى، چونكى مه‌به‌ستا ڤێ رێككه‌فتنامێ ئه‌و بوو چێكرنا دادگه‌هه‌كا نیڤده‌وله‌تى یا جینائى، له‌ورا پشتى شه‌ش سالان ژَ كاره‌ساتا شنگالێ ئه‌گه‌ر ئه‌م ڤان دیمه‌نان ئه‌وێن هاتینه تۆماركرن دژى خه‌لكێ شنگال ل چارچووڤێ قانوونا نێڤده‌ولى دا پێدڤیه دادگه‌هه‌كا نشتیمانى یان نێڤده‌وله‌تى بهێته دامه‌زراندن. و بۆ پێزانین چه‌كدارێن رێكخراوا isis نوونه‌رێن هیچ وه‌لات و حوكمه‌تان نه‌بووینه دا ئه‌و حوكمه‌ته و وه‌لاته بهێنه سزادان، لێ وه‌ك تاوانبار دهێنه هژمارتن و پێدڤیه ژ دادپه‌روه‌ریێ قورتال نه‌بوون ئه‌ڤ رێكخراوه گه‌له‌كا مه‌ترسیدار بوو ل سه‌ر ئاستێ جیهانێ، لێ ئه‌ڤ رێكخراوه ژلایى َ هێزێن پێشمه‌رگه و هێزێن هاڤپه‌یمانان ڤه هاتنه شكاندن، هه‌روه‌سا وه‌ك مێژوو هێزێن پێشمه‌رگێن قه‌هره‌مان چه‌ندین داستانێن سه‌ركه‌فتیانه تۆماركرینه بۆ رزگاركرنا شنگال دژى چه‌كدارێن ڤێ رێكخراوێ. هه‌روه‌سا یا پێدڤیه ل سه‌ر حوكمه‌تا عیراقێ دادگه‌هه‌كا نشتیمانى درست بكه‌ت و قه‌ره‌بۆیا خه‌لكێ شنگالێ بكه‌ت، هه‌روه‌سا یا پێدڤیه شنگال بهێته ئاڤاكرن و ئه‌و خه‌لكێ ئاوه‌ره‌بوویێ بزڤریته وارێ خوه. له‌ورا 3/8/2014 بوویه خاله‌كا ره‌ش د مێژویا هه‌ڤچه‌رخ دا هه‌مبه‌ر ملله‌تێ كوردێن ئێزدى كو گونه‌ها وان ب تنێ ئه‌و بوو كو ئاینێ وان ئیزدیاتى بوویه. تاوانبارا ناڤێ ئاینه‌كێ دى تاوانا خوه ئه‌نجام دایه، لێ هه‌مى ئاینێن ئه‌سمانى ئاماژه بڤان كریارێن توندره‌وى نه‌كریه و چ جاران هزرێن توندره‌وى و تاوانبارێن جینۆسایدێ و كریارێن دژى مرۆڤایه‌تى نابنه نوونه‌رێن هیچ ئاینه‌كێ ئاسمانى. ئه‌رێ پێنج هزار قوربانى و گۆرێن كۆم ب كۆم و برنا هزاران كچێن كوردێن ئێزدى و فرۆتنا وان ل بازارێن مووسل و ره‌قه و جوداكرنا زارۆیان ژ دایك و بابان و وێرانكرنا كومه‌لگه‌هه‌كا خودان مێژوو و كه‌لچه‌ر و زمان و دیرۆك دێ رۆژه‌كێ هێته لقه‌له‌مدان ب شێوه‌یه‌كێ قانوونى ژلایێ دادگه‌ها جینائى یا نیڤده‌وله‌تى و ل گۆر هه‌مى رێكه‌فتنامێن هاتینه واژوكرن بۆ نه‌هێالانا كریارا جینۆسایدێ و تاوانێن دژى مرۆڤایه‌تى؟! یان وه‌ك جینۆسایدا هه‌شت هزار كوردێن سڤیل یێن بارزانى و چار هزار قوربانى ژ كیمیابارانكرنا هه‌له‌بچه و 182 هزار كه‌س یێن سڤیل ژ ملله‌تێ كورد ل ئه‌نفالا توندره‌و 1988 تنێ دێ بیته مێژوو و چیرۆك؟!\n*تایبه‌تمه‌ندێ وه‌رگێرانا كه‌یسێن جینوسایدێ ل زانكویا ره‌وان فره‌نسا\n70 queries in 0.928 seconds.


سه‌رۆكایه‌تیی یه‌كێتی پیرۆزباى 19 مین ساڵیادى دامه‌زراندنى كۆمه‌ڵی ئیسلامی ده‌كات\nHome›هەواڵ›کوردستان›سه‌رۆكایه‌تیی یه‌كێتی پیرۆزباى 19 مین ساڵیادى دامه‌زراندنى كۆمه‌ڵی ئیسلامی ده‌كات\nحوزه‌یران 2, 2020\nلۆگۆى یه‌كێتیی نیشتمانیی كوردستان و كۆمه‌ڵی ئیسلامیی\nبه‌بۆنه‌ى 19 مین ساڵیادى دامه‌زراندنى كۆمه‌ڵی ئیسلامی سه‌رۆكایه‌تیی یه‌كێتیی نیشتمانیی كوردستان پیرۆزباى خۆى ئاراسته‌ى ئه‌و حزبه كرد و رایگه‌یاند: له قۆناغی جیاواز و رۆژگاری سه‌ختی میلله‌ته‌كه‌ماندا، هه‌ماهه‌نگی و په‌یوه‌ندییه‌كانی نێوان یه‌كێتیی نیشتمانیی و كۆمه‌ڵی ئیسلامی، تایبه‌ت و مێژوویی و نیشتمانیی بوون.\nله به‌یاننامه‌یه‌كدا سه‌رۆكایه‌تیی یه‌كێتیی نیشتمانیی كوردستان ده‌قى په‌یامه‌كه‌یان بڵاوكردووه‌ته‌وه كه تێیدا هاتووه، ” له 19 مین ساڵیادی دامه‌زراندنی كۆمه‌ڵی ئیسلامی، پیرۆزباییه‌كی گه‌رم له جه‌نابتان و له‌ڕێگه‌ی ئێوه‌شه‌وه، له به‌ڕێزان ئه‌ندامانی ئه‌نجومه‌نی كۆمه‌ڵی ئیسلامی و ته‌واوی كادر و رێكخستنه‌كانتان ده‌كه‌ین”.\nسه‌رۆكایه‌تیی یه‌كێتیی نیشتمانیی كوردستان له به‌یاننامه‌كه‌دا ئه‌وه‌شیانخستووه‌ته‌ڕوو، “له قۆناغی جیاواز و رۆژگاری سه‌ختی میلله‌ته‌كه‌ماندا، هه‌ماهه‌نگی و په‌یوه‌ندییه‌كانی نێوان یه‌كێتیی نیشتمانیی و كۆمه‌ڵی ئیسلامی، تایبه‌ت و مێژوویی و نیشتمانیی بوون. هیوادارین ئه‌و په‌یوه‌ندییانه، كه له‌سه‌ر ده‌ستی رابەرمان سەرۆک مام جەلال و مامۆستا عه‌لی باپیر داڕێژران و په‌ره‌یانسه‌ند، له‌م سه‌رده‌مه‌شدا به گوڕ و تینی زیاتره‌وه، به‌ره‌وپێش ببرێن و قووڵتر ببنه‌وه. ئه‌مڕۆش زیاتر له جاران، دۆخی هه‌رێمی كوردستان و عێراق و ناوچه‌كه و ئه‌گه‌ره‌كانی به‌رده‌ممان، یه‌كڕیزی و هه‌ماهه‌نگی نێوانمانی كردوه به پێویستییه‌كی گرنگ و نه‌گۆڕ”.\nله كۆتایی به‌یاننامه‌كه‌دا ئه‌وه‌شهاتووه، “ئێمه له سه‌رۆكایه‌تیی یه‌كێتیی نیشتمانیی كوردستان، پێمانوایه كۆمه‌ڵی ئیسلامیی كوردستان به به‌رده‌وامبوون له‌سه‌ر بنه‌ما چه‌سپاوه‌كانی پاراستنی ماف و ئازادییه گشتییه‌كان و رێزگرتن له خه‌باتی مه‌ده‌نی، به كۆده‌نگیی كوردستانی له‌گه‌ڵ یه‌كێتی و حزب و لایه‌نه‌كانی تر، ده‌توانین ببینه جێی هیوا له‌پێناو دابینكردنی ئاینده‌یه‌كی باشتر بۆ گه‌ل و نیشتمانه‌كه‌مان”.\nیەکێتی تۆپی پێی ئەوروپا هەنگاوێکی ماوە بڕیارە چاوەڕوان نەکراوەکە بدات\nله گه‌رمیان دوکان و بازاڕەکان کراونەتەوە